CASIO CTK-2500K7 Klavijature za početnike - CTK-2500K7 - Idealno.rs\nPočetna / Audio & Video / Muzički instrumenti / Klavijature / CASIO CTK-2500K7 Klavijature za početnike - CTK-2500K7\nPonuda prodavnice Gigatron za proizvod CASIO CTK-2500K7 Klavijature za početnike - CTK-2500K7. Ispravnost cene i podataka proveri na internet stranici prodavnice.\nCASIO SA-46AH7 Klavijature za početnike - SA-46AH7\nCASIO SA-76AH7 Klavijature za početnike - SA-76AH7\nod 22.600,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za CASIO CTK-2500K7 Klavijature za početnike - CTK-2500K7 i izberi najbolju. Klavijature iz kategorije Muzički instrumenti je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda CASIO CTK-2500K7 Klavijature za početnike - CTK-2500K7 i vidi da li ti odgovara ili pogledaj druge proizvode brenda CASIO. Opis i tehnički podaci proizvoda CASIO CTK-2500K7 Klavijature za početnike - CTK-2500K7 se mogu razlikovati od onih u internet prodavnici u kojoj obavljaš kupovinu. CASIO CTK-2500K7 Klavijature za početnike - CTK-2500K7 je dostupan u prodavnici Gigatron po ceni, koja je navedena pored svakog prodavca u meniju "Prodavnice".\nGarantne uslove za CASIO CTK-2500K7 Klavijature za početnike - CTK-2500K7 proveri u prodavnici u kojoj nameravaš da obaviš kupovinu. Slika za CASIO CTK-2500K7 Klavijature za početnike - CTK-2500K7 je simbolična, zato se pre kupovine u prodavnici uveri da je proizvod isti.\nOpis Tastatura: 61 normalne tipke


Predstavljen 'fijat 500L'\nIzvor: RTS, 06.Mar.2012, 14:48\nPredstavljen "fijat 500L"\nModel automobila "fijat 500L" predstavljen na sajmu automobila u Ženevi. Tadić: Promovisan ne samo "Fijatov" model već i Srbija. "Fijat stabilan u Srbiji" izjavio Serđo Markione za RTS.\n11.15 - Na sajmu u Ženevi predstavljen najnoviji Fijatov model "fijat 500l".\nNovi "Fijatov" automobil koji će se proizvoditi samo u Kragujevcu, predstavljen je danas na 82. Internacionalnom Salonu automobila u Ženevi, javljaju izveštači RTS-a. Promociji prisustvovali predsednik >> Pročitaj celu vest na sajtu RTS << Srbije Boris Tadić i prvi čovek "Fijata" Serđo Markione.\nI ako zapadnoevropske kompanije donesu odluke o restrukturiranju, fabrika u Srbiji je bezbedna.\nOna je usmerena na američko tržište. Ovo vozilo će biti plasirano na potpuno novo tržište na kojem smo mi inače veoma dugo prisutni.\nU vezi sa time ne bi trebalo da se brinete, trebalo bi da se nadate, izjavio je za RTS prvi čovek Fijata Serđo Markione.\nPredsednik Srbije Boris Tadić rekao je, gostujući u Dnevniku RTS-a, da će "Fijat" do kraja godine prozvoditi više od 30.000 modela u Kragujevcu, a da će od sledeće godine proizvoditi više od 100.000 vozila.\n"Ako je cena vozila 16.000 evra, to je milijardu i 16 miliona, 90 odsto ide u izvoz, što je više od milijardu za izvoz, a to je veoma dobro za naš spoljnotrgovinski deficit", rekao je Tadić.\nGovoreći o pisanju nekih stranih medija da je najveća mana "fijata 500L" što se proizvodi u Srbiji, Tadić je rekao da je takva vrsta tekstova velika prilika za Srbiju.\n"Kad neko nešto ne očekuje, bilo od čoveka, zemlje ili kompanije, a onda čovek, zemlja ili kompanija ispostavi bolji rezultat, onda vas dignu u zvezde. Ovo je odlična prilika za radnike 'Fijata' u Srbiji da pokažu dobar rezultat i da doprinesu kredibilitetu i ugledu naše zemlje", rekao je Tadić.\nTadić je rekao da poslednjih meseci kroz sport, ekonomiju i politiku vrlo često postižemo neočekivane uspehe i da bi nam trebao i jedan ovakav automobilski.\n"Posle takvih tekstova, sve oči su uprte u 'Zastavu', odnosno u Fijatove radnike u novoj fabrici u Kragujevcu. Kada privučete pažnju, to je već prilika. Kompanije koje ne privlače pažnju su van prilike, zato ovu šansu treba iskoristi", istakao je Tadić.\nPredsednik Tadić je rekao da je "fijat 500L" odličan automobil, veoma kvalitetne izrade u svakom detalju i da, ako ga poredimo sa automobilima proizvedenim u okruženju sa nešto nižom cenom, videćemo da je kvalitet razlog nešto veće cene.\nTadić je ranije rekao u Ženevi da je premijerom modela "fijat 500L", koji će se proizvoditi u Kragujevcu, promovisan ne samo taj "Fijatov" model već i Srbija.\nTadić je novinarima rekao da je njegov prvi utisak izvanredan i istakao da je Srbija od danas "novi-stari proizvođač automobila".\n"Ovaj model će biti prodavan i u Evropi i u SAD. Građani posle ovoga mogu da imaju više poverenja u svoju državu. Ovo je pre svega uspeh građana Srbije", poručio je Tadić.\nTadić je precizirao da će proizvodnja modela "fijat 500L" za Srbiju značiti povećanje bruto domaćeg proizvoda i izvoza za jednu i po milijardu evra. Povećanjem izvoza i BDP-a će se, kako je objasnio, poboljšati i finansijski rejting i stabilnost zemlje.\n"Kad bismo imali deset ovakvih investicija, Srbija bi bila potpuno drugačija zemlja i zato nastavljamo. Danas ćemo u Ženevi razgovarati i sa drugim poznatim proizvođačima automobila", rekao je Tadić.\nPredsednik Tadić je rekao da su u toku razgovori predstavnika Srbije sa proizvođačima autodelova iz Južne Koreje, Japana, Italije i Nemačke.\nTadić je rekao da je u današnjem razgovoru sa predsednikom "Fijata" Serđom Markioneom bilo reči i o svetskoj krizi i da je zaključeno da će radnici "Fijata" u Srbiji, kao i bilo gde u svetu, za svoja radna mesta morati da se bore kvalitetnim radom.\nMarkione je predsedniku Srbije rekao da proizvodnjom u Kragujevcu "Fijat" želi da postane konkurentniji na svetskom tržištu.\nNovi model je predstavio šef Fijat brenda Olivije Fransoa koji je razliku između novog modela 500L i ranijeg modela 500 opisao kao razliku "između kapućina i espresa". "To je nešto što delite s ljudima koje volite", rekao je Fransoa.\nFransoa je istakao da "fijat 500L" ima "kombinovane osobine gradskog automobila i malog suva" i da je reč o vozilu koje "karakterišu praktičnost i korisnost".\nSerijska proizvodnja ovog automobila koji, kako kažu, podseća na produženu i povećanu verziju poznatog "fijata 500", trebalo bi da počne ovog leta. Osim "fijata 500 L" na sajmu u Ženevi će biti predstavljeno 140 novih modela.\nPočetkom februara torinska kompanija je saopštila da će početna cena "fijata 500L" biti oko 16.000 evra i potvrđeno je da će se proizvoditi u dve benzinske verzije i jednoj s dizel motorom.\nAutomobil "Fijat 500L" sa pet sedišta, dug je 4,14 metara, širok 1,78, a visok 1,66 metara i po karakteristikama kabine podseća na model "600 multipla".\nDugoočekivani model novog automobila, do skoro je srpskoj javnosti bio poznatiji sa radnim nazivom "el zero"(L-O) , a sada ima zvaničan naziv "500 L" i, kako je objašnjeno iz "Fijata", skraćenica "L" potiče od reči "lardž"(veliki), što znači da je reč o produženoj i povećanoj verziji modela "Fijat 500".\nProizvodnja novog modela automobila u pogonima u Kragujevcu rezultat je ugovora o zajedničkom ulaganju italijanskog "Fijata" i Vlade Srbije u kragujevačku fabriku "Zastava automobili", potpisanog u jesen 2008. godine.\nCeremoniji su, osim predsednika Tadića, prisustvovali ministar ekonomije Nebojša Ćirić, gradonačelnik Kragujevca Verko Stevanović, bivši ministar ekonomije Mlađan Dinkić i ambasador Srbije u Švajcarskoj Milan St. Protić.


Lekari rade 40 sati dnevno - zaradjuju milione\nU niškom Kliničkom centru pojedini hirurzi zarade više od milion dinara mesečno, jer navodno imaju dodatni rad od 40 sati dnevno, tvrdi doktor Milan Višnjić.\nU upravi Kliničkog centra kažu da je sve u skladu sa zakonom i odlukama Upravnog odbora, a nalaz inspekcije ministarstva zdravlja još se čeka. Za jedan dan šest radnih dana. Nije moguće, ali su tako, tvrdi doktor Milan Višnjić, njegove kolege primale platu sedam puta veću neko što inače hirurzi primaju u niškom Kliničkom centru.\nTo je, kaže, saznao kada je došao na čelo stručnog saveta Kliničkog centra i u dokumentaciji video da grupa lekara sprovodi kliničku studiju, leči obolele od multipleskleroze i tako znatno više zarađuje.\n"Ako moje kolege hirurzi za mesec dana rada, gde dežuraju svaki peti dan i dnevno rade po pet do šest operacija prime 70, 80, 90 hiljada, a ti ljudi koji su na neki način privilegovani prime po 700, 800, pa čak i milion se priča da su primili, onda nešto nije u redu", navodi Višnjić.\nU upravi kliničkog centra kažu da je sve u redu, jer pacijenti oboleli od multipleskleroze koji imaju osiguranje nisu ništa plaćali. Radan Ilić direkztor Kliničkog centra Niš za pravne i ekonomske poslove tvrdi da je naknada koju su dobijali lekari od stranih državljana i od onih koji nisu imali uput.\n"Što se tiče naknade ona je isključivo u skladu sa zakonom i odlukom Upravnog odbora. Lekari su to radili i usluge vršili van radnog vremena i naravno za svoj rad nakon radnog vremena u skladu sa zakonom imali odgovarajuću naknadu", tvrdi Ilić.\nIlić kaže da je Upravni odbor Kliničkog centra odredio da ovo lečenje košta 170. 000 dinara, plus troškovi za utrošen materijal. Višnjić, međutim, uverava da je praksa da kliničke studije plaćaju isključivo naručioci, a ne pacijenti. Višnjić, koji je predsednik Stručnog saveta Kliničkog centra Niš, međutim tvrdi da je to najgore što može da se dogodi u zdravstvu, tj. da se koristi tuđa nesreća kako bi se neko obogatio.\n"Mislim da je to nešto najružnije, najcrnje što može da se dogodi u zdravstvu. Da vi koristite njegovu nesreću da se na taj način bogatite... a taj novac koji pacijent uplati deli se na nekoliko ljudi", objašnjava Višnjić.\nMeđu lekarima koji su u timu za ovu kliničku studiju i koji su zarađivali više od pola miliona dinara je i funkcioner niških socijalista doktor Saša Živić. On je za B92 rekao ne samo da će tužiti Višnjića, već i sve ostale koji su podržali njegove optužbe. Sam Višnjić izjavio je da u ovom slučaju nema politike, već je isključivi motiv ekonomski interes koji je povezao lekare, inače članove različitih stranaka.


Fabrici: EU je za nastavak dijaloga\nNadamo se da će Beograd i Priština vratiti za pregovarački sto i obnoviti dijalog što pre, kaže šef Delegacije EU u Srbiji Sem Fabrici.\nSem Fabrici (Foto europa.rs)\nStav EU je, dodaje, jasan, a to je da jednostrane takse Prištine na robu iz Srbije moraju da budu ukinute. "Obe strane moraju da se obavežu, nema alternative dijalogu", kazao je.\n"EU moderira dijalog između Beograda i Prištine već nekoliko godina. Mi se nadamo da će se dve strane vratiti za pregovarački sto i obnoviti dijalog i to što pre. Mi smo spremni da odmah nastavimo s dijalogom o normalizaciji odnosa dve strane", rekao je Fabrici u Novom danu.\nPrema njegovim rečima, nedavni samit u Berlinu bio je veoma koristan, i na njemu je bilo reči o celom regionu, ne samo o odnosima Beograda i Prištine.\n"Naš rad je kontinuiran, Federika Mogerini će sutra biti u Tirani, sledi samit Brdo-Brioni, biće tu još sastanaka. Naš rad je stalan, kako bi se proces dijaloga obnovio i krenulo ka normalizaciji odnosa. Ono što trenutno otežava ponovo pokretanje dijaloga su unilateralne takse Prištine, a naš stav je jasan - one moraju da se ukinu. Međutim, za dijalog je potreban širi aspekt, da se obe strane ponovo obavežu, jer nema alternative dijalogu", kazao je Fabrici.\nKako je rekao, mora se učiti iz istorije.\n"Morate da vidite poruke iz istorije, a to je saradnja, pretvaranje konkurencije u saradnju. To je kompleksno teško, ali je to nasleđe koje imamo i put kojim treba da idemo. Ja sam optimista, nadam se da će stvari ići napred, i EU je spremna da tome da svoj doprinos", naglasio je gost N1.


MEI - Aktuelnosti - J. Joksimović: Očekujem političku IGC do kraja godine, u skladu sa novom metodologijom\nJ. Joksimović: Očekujem političku IGC do kraja godine, u skladu sa novom metodologijom\n19. novembar 2020. | Beograd\nPoziv izvestioca Evropskog parlamenta za Srbiju Vladimira Bilčika na otvaranje novih pregovaračkih poglavlja govori da je potvrđen napredak Srbije u procesu pristupanja EU, kaže ministar za evropske integracije Jadranka Joksimović i ističe da Srbija ima pet pripremljenih poglavlja za otvaranje, od kojih je najveću podršku članica EU za otvaranje dobilo Poglavlje 2, koje se odnosi na slobodu kretanja radnika.\nBilčikov nacrt Rezolucije o napretku Srbije, koji bi trebalo da bude predstavljen u Spoljnopolitičkom odboru EP u decembru, Joksimović ocenjuje kao „balansiran“ i primećuje da se u njemu „u dobroj meri“ uvažavaju delovi i preuzimaju formulacije iz godišnjeg izveštaja Evropske komisije o napretku.\n„Dobro je što se poziva na otvaranje novih poglavlja, bez obzira da li po staroj ili novoj metodologiji. Poziv govori da je evidentiran izvestan napredak u ključnim oblastima. Međutim, EP kao šire telo, koje ima veliki raspon političkih grupacija i viđenja, uvek unosi i novu retoriku i narativ u pogledu posebnih oblasti“, kaže Joksimović za Tanjug.\nNapominje da Srbija ima pet pripremljenih pregovaračkih pozicija - Poglavlje 2 o slobodi kretanja radnika, Poglavlje 14 koje se tiče transporta, Poglavlje 21 vezano za transevropske mreže, Poglavlje 3 koje se odnosi na poslovno nastanjivanje i pružanje usluga i Poglavlje 27 životna sredina.\n„To su pozicije koje su podnete EK i koje mogu biti otvorene, ako se države članice dogovore da je napredak u oblasti vladavine prava i implementaciji Briselskog sporazuma dovoljan da se otvori makar jedno poglavlje, a smatram da za to ima elemenata“, rekla je Joksimović.\nKako kaže, fokus u Rezoluciji je na vladavini prava, kao i u izveštaju EK, zatim na slobodi medija, kao i na preporukama za unapređenje izbornih uslova i političkog dijaloga što se, navodi Joksimović, i očekuje da bude posebno pomenuto od strane EP.\nJoksimović ukazuje da su u nacrtu Bilčikove Rezolucije dobro ocenjene ekonomske performanse što smatra veoma važnim uz podsećanje da tzv. kriterijumi iz Kopenhagena, koji bi trebalo da budu jednaki za sve države, počivaju na tri stuba - političkim kriterijumima, ekonomskim kriterijumima i dobroj upravi.\n„Ekonomski kriterijumi mnogo znače u oceni napretka jedne zemlje. Naša ekonomija je pokazala da je otporna i fleksibilna, da smo radili dobro i odgovorno. Najvažnije je da nikome iz EU nismo na teretu i to je naša velika prednost kao kandidata, što se prepoznaje u ovom nacrtu“, ukazuje Joksimović.\nNaglašena je, kaže, i posvećenost Beograda dijalogu sa Prištinom, kao i da je izraženo očekivanje da se postigne sveobuhvatni dogovor što, napominje Joksimović, u praksi očigledno nije tako lako.\nJoksimović pojašnjava da tek sledi usaglašavanje Rezolucije sa svim poslanicima EP nakon podnošenja njihovih amandmana, dok se usvajanje tog dokumenta očekuje početkom sledeće godine.\nOna podseća da je Srbija prihvatila novu metodologiju za proširenje EU koja nije usmerena isključivo na pregovore po pojedinačnim poglavljima već su, kako kaže, pojedinačna poglavlja, grupisana u šest klastera, instrument da se otvori čitav klaster.\nJoksimović kaže da je uputila poziv kolegama u EU da se, nezavisno od toga da li će Srbija otvoriti poglavlje po staroj ili novoj metodologiji, održi politička međuvladina konferencija na kojoj bi se na najvišem nivou razgovaralo o pristupnom procesu.\nUkazuje da nova metodologija predviđa da se, nakon usvajanja zaključaka o proširenju, sa kandidatima održi međuvladina konferencija na kojoj se razgovara o pristupnom procesu, očekivanjima EU od kandidata, ali i o tome šta kandidati očekuju, gde vide poteškoće, a gde prednosti.\n„Da se makar delimično razjasni način na koji će se nova metodologija primeniti na Srbiju, koja je otvorila više od polovine pregovaračkih poglavlja. Ta inicijativa je naišla na dobar odjek jer pokazuje da smo zaista prihvatili novu metodologiju i da želimo da neki njeni elementi odmah budu primenjeni“, navodi Joksimović.\nNapominje da razume da EK, zbog situacije sa pregovaračkim procesima sa Severnom Makedonijom i Albanijom, kojima je nova metodologija inicijalno namenjena, ne može da kandidatima da sve detalje, ali bi, smatra Joksimović, bilo korisno da se na najvišem političkom nivou razjasni kako će se primenjivati nova metodologija i po kojim procedurama da bi Srbija sledeće godine ubrzala proces kroz otvaranje čitavih klastera.\n„Što se tiče reformi znamo šta nam je činiti, nijednog trenutka nismo to izgubili iz vida. Klasterski pristup je jedna dimenzija, ali je još važniji pojačani politički nadzor nad procesom i zato očekujemo da se na političkom nivou razgovora o procesu, pristupu pregovorima, očekivanjima i planovima Srbije kako bismo spremniji ušli u 2021. i imali bolje rezultate“, zaključila je Joksimović.


Analiza finansijskih izveštaja – IQ Education Center\nU Vašoj kompaniji se dešavaju svakodnevne promene koje se beleže od strane Vaše službe računovodstva. Da li su promene pozitivne ili negativne, kako i na koji način se poslovne promene odražavaju na Vašu imovinu, kako na Vaše troškove, šta pripada dobavljačima, šta bankama, a šta ostaje Vama? Da li ste prezaduženi, da li Vam preti bankrot, da li ste uspešni i koliko? Sve su to pitanja na koja Vi nemate odgovor. Nemate jer ne znate da čitate finansijske izveštaje. Nemate jer ne znate kako i na koji način brojeve iz Bilansa stanja i Bilansa uspeha da pretvorite u dobru poslovnu odluku. Spoznali smo problem i odlučili da Vam pomognem da naučite rečnik bilansa i da Vaše poslovne odluke budu bazirane na relevantnim pokazateljima. Pridružite nam se i više Vam se nikada neće desiti problem sa likvidnošću, Vaše investiranje će biti bazirano na zdravorazumskim principima, a Vaša kompanija će poslovati stabilno.\nKurs je namenjen vlasnicima privrednih društava, menadžerima, kao i polaznicima koji su profesionalno angažovani na poslovima knjigovodstva. Ovaj kurs je koncipiran da pomogne u postupku „čitanja“ finansijskih izveštaja i donošenja ispravnih poslovnih odluka, kao i pripremu za podnošenje zahteva za kredite kod raznih banaka.\nUpoznavanje sa Bilansom stanja – struktura i raspored;\nUpoznavanje sa Bilansom uspeha – struktura i raspored;\nHorizontalna i vertikalna analiza Bilansa stanja i Bilansa uspeha;\nRacio analiza – likvidnost, finansijskog leveridža i zaduženosti, pokrića, aktivnosti, profitabilnosti, koeficijenti obrta, produktivnost, upravljanje zalihama, upravljanje obavezama i potraživanjima, donja tačka rentabilnosti, analiza finansijske moći;


Agencija za selidbe - Čišćenje stanova i zgrada | Agencija Beograd\nČišćenje stanova i zgrada\nPočetna/OSTALE USLUGE/Čišćenje stanova i zgrada\nČišćenje stanova i zgradaDusan Comic2020-04-04T04:43:48+02:00\nAgencija za selidbe – Čišćenje stanova i zgrada\nNakon selidbe i iznošenja nepotrebnih stvari iz Vaše kancelarije i firme ostaje još mnogo posla pre nego Vaši radnici nastave sa svojim poslom i drugim radnim navikama. Ovaj posao se svodi na kompletno čišćenje koje vrlo često zna da potraje koliko i sama selidba, ukoliko se radi o velikom poslovnom prostoru.\nBez obzira da li Vam je potrebno redovno održavanje stambenog ili poslovnog prostora, ili usluga čišćenja stanova, zagrada i kancelarija pre ili posle selidbe, kompanija Beocontrol garantuje Vam vrhunski kvalitet usluge.\nUsluge čišćenja, koje za Vas obavljamo mašinski i ručno, su:\nUklanjanje tvrdokornih nečistoća sa svih površina (malter, kreč, farba, grafit,…)\nPranje, zaštita i poliranje tvrdih podnih obloga (keramika, granit, mermer…)\nPranje mekih podnih obloga (itisoni, tepisi, parket, patos…)\nPranje prozora i vrata (spolja i unutra) na svim visinama\nPranje mebliranog nameštaja\nBrisanje i čišćenje prašine sa nameštaja i polica.\nS obzirom na ta da je naš tim specijalno obučen za rad na visinama, možemo Vam ponuditi i uslugu održavanja svih vrsta fasada, kao i čišćenja prozora na višespratnim objektima.\nKompanija Beocontrol koristi sredstva za čišćenje visokog kvaliteta, odgovarajuće pH vrednosti i prijatnog mirisa, koja su ekološki neškodljiva i bezopasna po zdravlje ljudi.\nProizvođači hemijskih sredstava poseduju sertifikate o kvalitetu (ISO 9001:2000) i ekološkoj ispravnosti (ISO 14001), kao i ateste ovlašćenih laboratorija za bezbednu upotrebu sredstava.\nDODATNE USLUGE KOD SELIDBI\nSelidbe umeju da budu veoma stresne, posebno ukoliko postoji neki nestandardniji zahtev odnosno situacija koja zahteva posebne uslove – od montaže i demontaže nameštaja, preko skladištenja stvari pa sve do carinskih usluga i prevoza vangabaritnih tereta.\nAgencija za selidbe Beocontrol, zahvaljujući višegodišnjem iskustvu, uspešno je realizovala na hiljade selidbi bez obzira na vrstu, lokaciju ili obim posla.\nSvaki problem posmatramo kao izazov i sigurni smo da ćemo moći da vam pomognemo. Pozovite nas- Agencija za selidbe – Čišćenje stanova i zgrada


RAŽ na konferenciji posvećenoj ljudskim resursima - RAŽ\nRAŽ na konferenciji posvećenoj ljudskim resursima\nU organizaciji specijaliziranog portala za zapošljavanje Boljiposao.com i Agencije za digitalni marketing New Media People, u Sarajevu je organizirana prva konferencija na temu brendiranje kompanija i uloga marketinga u razvoju i upravljanju ljudskim resursima. Pozivu organizatora odazvala se i direktorica Razvojne agencije Žepče Branka Janko.\nCilj konferencije je bio potaknuti kompanije da se kroz marketing predstave kao najbolji poslodavci koji će privući i zadržati najbolje zaposlenike, što postaje sve veći izazov zbog stalnog odliva radne snage iz Bosne i Hercegovine.\nKonferencija je okupila predstavnike marketing i odjela za ljudskih resursa u velikim i srednjim bh. Kompanijama, razvojnim agencijama i nevladinim organizacijama. Jedan od zaključaka je da kompanije moraju kontinuirano raditi na imidžu kako bi potencijalnim zaposlenicima predstavili sve pogodnosti koje nude i kako bi ljudske resurse iskoristili na što bolji način.\nMnoge kompanije osnivaju vlastite službe za ljudske resurse koje se sve više bave organizacijskom kulturom, zadržavanjem zaposlenika i njihovom motivacijom. Oni svakodnevno prate rad zaposlenika, analiziraju razloge za njihov odlazak i pokušavaju privući najbolje kandidate, istaknuto je na konferenciji u Sarajevu.\nNovosti konferencija, marketing


Velika borba viđena je u ovom duelu, koji je trajao više od dva i po sata. Aleksandra, koja je postavljena za osmu kosturašicu, bolje se snašla u maratonskom meču i savladala domaću teniserku.\nĐOKOVIĆ NA METI NOVIH PROVOKACIJA "On je NAJDOSADNIJA TENISKA ZVEZDA svih vremena", a to je bio samo početak!ĐOKOVIĆ NA METI NOVIH PROVOKACIJA "On je NAJDOSADNIJA TENISKA ZVEZDA svih vremena", a to je bio samo početak!\nSledeća prepreka Krunićevoj biće Japanka Misaki Doi, koja je u četvrtfinalu pobedila Monu Bartel (Nemačka) sa 6:2, 3:6, 6:2.\nNagradni fond turnira u Baštadu je 125.000 dolara.


Dodik: Opozicione stranke pokazale da im je najmanje stalo do Srpske | Zvornik Danas\nOn je rekao da mu je žao što taj dijalog nije uspio, te da učesnici sastanka „neće zatvoriti vrata“ i „izbjegavati svoju odgovornost dureći se“, sve s ciljem zaštite interesa Republike Srpske.\n„Republika Srpska institucionalno uspješno funkcioniše. Vlada Srpske, Narodna skupština i političke stranke koje čine većinu imaju potencijal da Republici Srpskoj daju legitimitet i da odbrane njenu snagu, poziciju i autonomiju“, rekao je Dodik novinarima, nakon sastanka sa predstavnicima parlamentarnih stranaka u Narodnoj skupštini Republike Srpske.\nOn smatra da ono što se radi u ime Republike Srpske na nivou BiH Srpskoj ništa dobro ne donosi.\n„Odavno SDS, PDP I NDP ne predstavljaju Republiku Srpsku u Sarajevu, nego vlastite političke programe. Srpska se jedino predstavlja kada je koordinisan rad predstavnika na nivou BiH sa njenim institucijama, odnosno Vladom i Narodnom skupštinom“, naveo je Dodik, napomenuvši da su ove dvije institucije nezaobilazno mjesto dogovora.\nOn smatra da je Republika Srpska u Sarajevu izgubila reprezentativnost, djelovanjem SDS-a, PDP-a i NDP-a.\n„Gubimo mogućnost zaštite svojih interesa, jer oni to ne čine. To je ocjena mnogih u Srpskoj, ali i dijela članova navedenih političkih partija“, rekao je Dodik.\nOn je naveo da je cilj bio da zajednički budu usaglašeni važni dokumenti za iduću godinu.\n„Budžet BiH za narednu godinu mora da bude usaglašen u institucijama Srpske, kao i mnoge politike koje će biti na dnevnom redu. Morali su da nam daju odgovor na pitanje šta su mislili kada su podržali ugovor BiH i Islamske zajednice, kao i da nam objasne određene elemente spoljne politike, kojom se ne štite interesi Srpske, za šta smo, nažalost, ostali uskraćeni“, pojasnio je Dodik.\nPredsjednik Republike podsjetio je da Srpska na nivou BiH ne može da ostvari nijedan od vitalnih interesa, da je ostala bez članova u pojedinim komisijama, te da je sve manje ravnopravna u BiH.\n„Nije riješen pokušaj ubistva premijera Srbije Aleksandra Vučića u Potočarima, iako je Policija Republike Srpske učinila sve što je bilo potrebno na tom planu, što je neko zataškao. Uprkos svemu, imamo namjeru da zaštitimo interese Srpske, a na sreću naroda imamo sve kapacitete za tako nešto“, kaže Dodik.\nOn je naglasio da su predstavnici SDS-a, PDP-a i NDP-a na nivou BiH mnogo puta bili obaviješteni o stavovima institucija Srpske.\n„Mora biti uvedena praksa da svaki zakonski akt koji bude predložen na nivou BiH mora dobiti saglasnost Narodne skupštine Republike Srpske“, izjavio je Dodik.\nPavić: SDS, PDP i NDP ne predstavljaju Srpsku u institucijama BiH\nPredsjednik DNS-a Marko Pavić rekao je da odluka predstavnika SDS-a, PDP-a i NDP-a da se ponovo ne odazovu na sastanak koji je sazvao predsjednik Republike Srpske Milorad Dodik pokazuje da oni ne predstavljaju Srpsku u institucijama BiH, već samo svoje stranke.\n„Razočaran sam što se ponovo nisu odazvali. To govori da oni ne misle da su predstavnici niti predstavljaju Srpsku u zajedničkim institucijama BiH nego predstavljaju svoje stranke, iako su izabrani da predstavljaju Srpsku, a ne svoje stranke“, rekao je Pavić na konferenciji za novinare nakon sastanka.\nPrema njegovim riječima, ovo je najgori način na koji izražavaju svoje nepoštovanje prema Srpskoj, jer se ne odazivaju na poziv predsjednika Republike, koji je jedini Ustavom ovlašten da predstavlja Srpsku.\nPavić je ocijenio da je zbog svega toga situacija takva da mnoge nadležnosti prelaze na nivo BiH i da se donose odluke koje nisu od interesa za Srpsku.\n„Nama je jedino sada preostalo da putem Narodne skupštine i Vlade pokušamo spriječiti djelovanja koja su suprotna interesima Srpske. Valjda se neće ići dotle da se odluke Narodne skupštine, kao najviše institucije Srpske, ne poštuju“, rekao je Pavić.\nPavić je dodao da je za razgovor uvijek i na svakom mjestu, jer svaki dogovor samo može doprinijeti zaštiti interesa Srpske, ali da su minimum komunikacije predsjednik Republike, Narodna skupština i Vlada oko svih pitanja gdje se predstavlja i zastupa Srpska u BiH.\n„Ako je ovo ljutnja to bih oprostio, ali ako je to nešto što oni sistemski rade i politiku kroje u nečijim ambasadama ili nekim drugim mjestima, onda je to pogubno za Srpsku i sve ono što mi moramo uraditi na očuvanju Dejtona i ustavne pozicije Republike Srpske“, istakao je Pavić.\nOn je poručio da DNS nikada neće odustati od ustavne pozicije zagarantovane Dejtonskim sporazumom i prenositi ovlašćenja sa Srpske na nivo BiH, navodeći da decentralizovana BiH ima mjesto u Evropi, jer su mnoge zemlje u Evropskoj uniji decentralizovane i ne vidi problem u tome da to bude i BiH.\nRadmanović: Predstavnici SDS-a, PDP-a i NDP-a rade protiv interesa Srpske\nPotpredsjednik SNSD-a Nebojša Radmanović rekao je da odlukom da se ponovo ne odazovu na sastanak koji je sazvao predsjednik Republike Srpske Milorad Dodik predstavnici SDS-a, PDP-a i NDP-a rade protiv interesa Srpske, te ih je ponovo u ime SNSD-a pozvao na dogovor o ključnim pitanjima za Srpsku.\n„Ne možemo vjerovati da se jedan broj političkih lidera nije odazvao pozivu predsjednika Srpske na dogovore. Građani u Srpskoj znaju da se pritisci na Republiku iz Sarajeva povećavaju i pojačavaju, a jedini pravi odgovor na to je jedinstvo“, rekao je Radmanović na konferenciji za novinare u Banjaluci.\nOn je napomenuo da SNSD, DNS, SP, PUP, Srpska radikalna stranka i Slobodni srpski demokratski klub, čiji su predstavnici danas učestvovali na sastanku kod predsjednika Srpske, pozivaju na to jedinstvo jer se tako jednostavnije dolazi do kvalitetnih odgovora, a na šta ih je obavezao narod koji im je dao glasove.\n„Nažalost, ni danas lideri partija koje predstavljaju Srpsku u institucijama BiH neće da dođu da se dogovaraju. Istovremeno, dogovaraju sa onima koji su jasno i otvoreno protiv Republike Srpske i to je teško razumjeti. Oni će u narednom periodu morati da objasne svojim biračima šta rade, a rade protiv Srpske“, istakao je Radmanović.\nOn je ukazao da „nikada nije kasno i da uvijek ima mogućnosti da se stvari poprave“.\n„Poziv na razgovore ostaće otvoren i ubuduće. Mi ćemo uvijek biti tu prisutni da popravimo ono što su neodgovorni pokvarili. Vidjeli ste u posljednje vrijeme mnogo neodgovornih na raznim funkcijama, koji vole svašta da pričaju i da pred novinarima govore neodgovorne stvari u vezi sa svojom domovinom Srpskom“, rekao je Radmanović.\nOn je ponovio da SNSD još jednom poziva na dogovor oko ključnih pitanja i da još jednom podsjeća da ne traži mjesta u Savjetu ministara i institucijama BiH.\n„Radite tamo, ali radite u interesu Republike Srpske kao što smo mi nekada radili“, poručio je Radmanović.\nĐokić: Dubok poremećaj u funkcionisanju predstavnika iz RS na nivou BiH\nPredsjednik Socijalističke partije /SP/ Petar Đokić ocijenio je da je danas vidljivo da postoji dubok poremećaj u funkcionisanju predstavnika iz Republike Srpske koji vrše vlast u institucijama BiH, kao i da oni ne žele da razgovaraju o tome.\nPrema Đokićevim riječima, da su lideri opozicionih partija Republike Srpske došli na današnji sastanak kod predsjednika Republike, možda su mogli da iznesu neki argument, kao i da bi mogli zajedno definisati stav o nekom pitanju.\n„Ovako, ostajemo na istim pozicijama, a to može da šteti poziciji Republike Srpske u ukupnim odnosima unutar BiH, imajući prije svega u vidu da je 20 godina od potpisivanja Dejtonskog mirovnog sporazuma i da su sasvim drugačija i veća očekivanja od onoga što će donijeti budućnost“, rekao je Đokić.\nOn smatra da lideri opozicionih partija nedolaskom kod predsjednika Republike Srpske izražavaju nepoštovanje prema Ustavu Republike Srpske i njenim institucijama.\n„Takvu politiku ne razumijem i osuđujem je. Očekujem da će se u narednom periodu oni okupiti u svom krugu, razmotriti ovo pitanje i donijeti drugačiju odluku, te biti spremni na dijalog sa nama da vidimo koji je u budućnosti najbolji način da štitimo interes našeg naroda i Republike Srpske“, naglasio je Đokić.\nOn je novinarima nakon sastanka predsjednika Srpske Milorada Dodika sa predstavnicima parlamentarnih stranaka u Narodnoj skupštini Srpske, kojem se nisu odazvali lideri SDS-a, PDP-a i NDP-a, rekao da u ovom trenutku ima više veoma značajnih pitanja koja su od kratkoročnog i dugoročnog interesa za odnose u BiH, posebno od intersa za Republiku Srpsku i njenu poziciju unutar BiH o kojima treba razgovarati na najvišem političkom nivou.\n„Opozicione partije Republike Srpske ili one koje danas u Sarajevu zajedno sa bošnjačkim ili hrvatskim partnerima vrše vlast, a crpe politički legitimitet iz Republike Srpske odbijaju da razgovaraju o tim pitanjima. Mi smo u dokumentu koji je upućen u Narodnu skupštinu Republike Srpske mogli vidjeti da ima mnoštvo otvorenih pitanja koja su danas ozbiljan povod i razlog da se o njima razgovora“, smatra Đokić.\nĐurđević: Da li SDS, PDP i NDP ispunjavaju nečije želje i zadatke?\nPredsjednik Srpske radikalne stranke Dragan Đurđević postavio je danas pitanje Srpskoj demokratskoj stranki /SDS/, Partiji demokratskog progresa /PDP/ i Narodnom demokratskom pokretu /NDP/ šta je to što u budućnosti žele da učine na nivou BiH i da li ispunjavaju nečije želje i zadatke.\n„Mi smo danas htjeli da čujemo i njihov stav, da taj stav čuje i predsjednik Republike“, rekao je Đurđević novinarima nakon sastanka predsjednika Srpske Milorada Dodika sa predstavnicima parlamentarnih stranaka u Narodnoj skupštini Srpske, kojem se nisu odazvali lideri SDS-a, PDP-a i NDP-a.\nĐurđević je pitao lidere SDS-a Mladena Bosića, PDP-a Mladena Ivanića i NDP-a Dragana Čavića šta su oni planirali da rade i sa kim ubuduće da sarađuju, ako ne žele da sarađuju sa političkim strankama koje su okupljene u Narodnoj skupštini Republike Srpske u podršci predsjedniku Srpske i Vladi Republike Srpske.\n„Želim da izrazim zadovoljstvo što smo danas bili u prilici da na sastanku sa predsjednikom Republike Srpske Miloradom Dodikom razmijenimo mišljenja o situaciji u Republici Srpskoj i u BiH. I danas smo potvrdili da imamo jasno jedinstvo srpskih političkih stranaka koje čine većinu u Narodnoj skupštini Republike Srpske“, naglasio je Đurđević.\nOn je postavio pitanje ostalim političkim strankama, koje se nisu odazvale pozivu na prošlonedjeljni, ali i današnji sastanak, a vrše vlast na nivou BiH – da li one čine jedinstvo sa nekim političkim strankama, koji su njihovi ciljevi i koje su to stvari koje žele u budućnosti da urade.\n„Smatramo da ovakvih razgovora i dijaloga treba da bude i u narednom periodu, ali smatramo da se ponovo pokazala neodgovornost. Nije riječ ovdje više o opoziciji i ne može se više glumiti opozicija, ako se vrši vlast na nivou BiH“, naveo je Đurđević.\nOn smatra da razgovor, poput današnjeg, uvijek može da bude koristan i da će političke stranke koje su danas učestvovale na sastanku Dodikom, pokazati jedinstvo i u budućem periodu, jer, kako je rekao, dolaze zaista teški trenuci koji će se ticati ne samo Republike Srpske i BiH, nego sigurno i zemalja u okruženju.\nStevančević: Opozicija da se odazove narednom pozivu jer je to u interesu naroda u Srpskoj\nPredsjednik PUP-a Ilija Stevančević pozvao je danas lidere stranaka koje čine Savez za promjene da se odazovu narednom pozivu predsjednika Republike Srpske na sastanak jer je to u interesu naroda u Srpskoj.\n„Stanje u Republici Srpskoj i na nivou BiH je takvo da moramo da razgovaramo“, rekao je Stevančević na konferenciji za novinare u Banjaluci nakon sastanka koji je sazvao predsjednik Republike Srpske Milorad Dodik.\nOn je ocijenio da je ishitrena odluka predstavnika Saveza za promjene da se već dva puta ne odazovu na poziv predsjednika Republike na sastanak na kojem bi trebalo da bude razgovarano o problemima koji tište Srpsku i BiH.\n„Nadam se da će do tog sastanka doći jer interesi Republike Srpske i BiH nisu samo interesi vlasti, nego i opozicije. Zbog toga pozivam lidere NDP-a Dragana Čavića, SDS-a Mladena Bosića, PDP-a Mladena Ivanića i Stranke napredna Srpska Adama Šukala da dođu na naredni sastanak na poziv predsjednika Dodika jer je to u interesu naroda Srpske“, rekao je Stevančević.\nOn kaže da se razgovori ne moraju voditi kada je riječ o nečijem privatnom interesu, ali da se ne može ćutati i ne odazivati se na poziv na sastanak kada su u pitanju interesi naroda.\n„Osim toga, pozivam da se prekine medijski rat i da prestanu da se upotrebljavaju teške riječi tipa kriminalci i izdajnici jer takve priče ne vode ničemu“, rekao je Stevančević.\nStevandić: Političke stranke iz RS u Sarajevu moraju biti jedinstvene\nČlan Slobodnog demokratskog srpskog kluba Nenad Stevandić izjavio je danas u Banjaluci da političke stranke iz Republike Srpske u Sarajevu moraju biti jedinstvene.\n„Mora postojati saglasniost svih poslanika na nivou BiH što sada nemamo. Ukoliko SDS, PDP I NDP misle da nisu prenosili nadležnosti sa Srpske na nivo BiH, neka bude raspisan referendum, pa da im narod kaže šta o tome misli“, rekao je Stevandić novinarima, nakon sastanka predsjednika Republike Srpske Milorada Dodika sa predstavnicima parlamentarnih stranaka u Narodnoj skupštini Srpske.\nOn je istakao da narod u Republici Srpskoj ne podržava nejedinstvo političkih subjekata iz Srpske u Sarajevu.\nPrema njegovim riječima, onaj ko hoće da učini dobro za Srpsku nađe način, a onaj ko to neće nađe izgovor.\n„Izgovori predstavnika SDS-a, PDP-a i NDP-a su nezreli i rezultat su potpune političke dezorjentacije ili žele da demonstriraju vrijednost nekog projekta koji je usmjeren protiv Republike Srpske, a u kome učestvuju“, ocijenio je Stevandić.\nOn je podsjetio da od nastanka Republike Srpske postoje dva pravca za njeno ukidanje.\n„Prvi je da je genocidna, što smo uspjeli osporiti i druga je teorija da su ovdje svi kriminalci. Ovaj drugi koncept je dominantan i provodi se iz Sarajeva“, kaže Stevandić.\nSastanku sa predsjednikom Srpske u Banjaluci prisustvovali su lideri SP-a Petar Đokić, DNS-a Marko Pavić, Srpske radikalne stranke Dragan Đurđević, PUP-a Ilija Stevančević i potpredsjednik SNSD-a Nebojša Radmanović.\nOznake: milorad dodikopozicijarepublika srpska


Edukativna radionica u regionalnoj privrednoj komori Subotice\nUprava Carina > Informacije > Seminari > Edukativna radionica u regionalnoj privrednoj komori Subotice\nODRŽANA EDUKATIVNA RADIONICA U REGIONALNOЈ PRIVREDNOЈ KOMORI SUBOTICE\nPrivredna komora Srbije u saradnji sa Ministarstvom privrede i Ministarstvom finansija-Upravom carina, a uz podršku kompanije DHL International Beograd, organizovala je 20. oktobra 2015. godine u RPK Subotica drugu po redu edukativnu radionicu „Razvoj preduzetništva, efikasnije poslovanje i jačanje konkurentnosti“ namenjenih sektoru malih i srednjih preduzeća.\nPredstavnici Uprave carina su u regionalnoj privrednoj komori Subotice održali dve prezentacije: Vladimir Ilić, samostalni savetnik u Odseku za pojednostavljene carinske procedure, predstavio je privrednicima prednosti raspoloživih pojednostavljenja, dok je Olga Protić, načelnica Odeljenja za tranzit robe, održala prezentaciju o dobrobitima Novog kompjuterizovanog tranzitnog sistema (NCTS). Ona je istakla da je zahvaljujući novom bezpapirnom sistemu tranzit postao efikasniji, što je srpskoj privredi omogućilo da postane konkurentnija na globalnom tržištu.\nTokom radionice promovisan je novi paket usluga PKS, koji obuhvata pravnu pomoć, finansijski konsalting, podršku za izlazak na inostrana tržišta, pomoć u apliciranju za fondove i programe EU okupljenim preduzetnicima koji je predstavio Slobodan Filipović, samostalni savetnik za poslove Biroa za javna ovlašćenja i Biznis Info Servisa PKS.\nMere finansijske podrške sektoru MSPP, sa naglaskom na Programu podrške malim preduzećima za nabavku opreme u 2015. godini preduzetnicima je predstavila Aleksandra Vučetić, samostalni savetnik u Ministarstvu privrede.\nCilj edukativnih radionica, koje se u periodu oktobar-decembar 2015. godine održavaju u regionalnim privrednim komorama u Srbiji, jeste unapređenje poslovnog ambijenta, podizanje konkurentnosti i efikasnosti domaće privrede i pružanje podrške sektoru malih i srednjih privrednih društava. Naredna radionica „Razvoj preduzetništva, efikasnije poslovanje i jačanje konkurentnosti“ biće održana 28. oktobra u Užicu.


Vanredna sednica o demarkaciji u četvrtak\nPredsedništvo Skupštine Kosova odlučilo je da se vanredna sednica o ratifikaciji Nacrta zakona o demarkaciji sa Crnom Gorom održi u četvrtak pre podne.\nTo je potvrdio šef poslaničkog kluba Samoopredeljenje Gljauk Konjufca, koji se prvi obratio medijima nakon sastanka Predsedništva.\nOvaj pokret protivi se Sporazumu o demarkaciji navodeći da se njime krši teritorijalni integritet Kosova.\nKako je dodao, pred poslanicima će se naći Nacrt zakona o demarkaciji, kao i prateći dokumenti, aneks sporazuma predsednika Kosova i Crne Gore, kao i izveštaj Državne komisije za obeležavanje granice koji je ustanovio da je prilikom demarkacije bilo grešaka.\n"Glasaće se samo za Sporazum, kojeg je izglasala i Crna Gora. Ostali dokumenti su za unutrašnju upotrebu", kazao je Konjufca.\nTokom celog dana trajali su sastanci međunarodnih predstavnika sa političkim partijama kako bi se ubedili.\nProtiv su se izjasnili poslanici pokreta Samoopredeljenje, a nepoznato kako će deset poslanika Srpske liste delovati, s obzirom da su rekli da im demarkacija nije prioritet.


Kratkofil Plus 2015 podržan od strane Američke ambasade\nAmbasada SAD-a prepoznala je film kao umjetničku formu, ali i kvalitet fimske ponude Kratkofila odmah pri njegovom osnivanju, 2007. godine. Već 8 godina, ambasada, kao prijatelj festivala, pruža kontinuiranu finansijsku podršku u realizaciji ovog kulturno-edukativnog događaja.\nBitno je istaći da saradnja traje tokom čitave godine, što je od velikog značaja za organizatore. Kratkofil Plus nastoji da, iz godine u godinu, osnaži i obogati svoj filmski, edukativni i zabavni sadržaj, a sudeći po reakcijama publike, Kratkofil uspješno ostvaruje svoj cilj, a sve to ne bi bilo izvodljivo u ovoj mjeri bez podrške američkog diplomatsko-konzularnog predstavništva u BIH.\n"Po mom mišljenju, film je izuzetno bitan posrednik između ljudi, iz razloga što pruža mogućnost razmjene informacija o temama koje su "teške" za svakodnevan razgovor. Kroz istoriju, film je često bio platforma za rješavanje kompleksnih socijalnih pitanja.", izjavila je Maureen Cormack, ambasadorka Sjedinjenih Američkih Država u BIH.


Telemach BiH svoj deseti rođendan proslavlja i u Sanskom Mostu - Nova BH\n20.11.2020 / 10:59 / Zanimljivosti\nRadost je da se dijeli, a trenuci da se učine posebnim. Upravo time se kompanija Telemach vodi pri proslavi deset godina uspješnog poslovanja na području BiH. Radost jubileja podijelili su i sa AWO Fondacijom iz Sanskog Mosta koja pomaže i unapređuje razvoj djece sa poteškoćama u razvoju.\nKompanija Telemach je AWO Fondaciji donirala tehničke uređaje, školski pribor, PlayStation4 i repromaterijal za radionicu, te usluge interneta i kablovske televizije. Ova donacija najviše će služiti korisnicima Fondacije, mališanima sa poteškoćama u razvoju, kojima će pružiti dugoročno rješenje za unapređenje svakodnevnice.\n„Ovo je jedna u nizu aktivnosti kojom želimo da svoje rođendansko slavlje podijelimo sa našim sugrađanima i sugrađankama, jer nam je dobrobit zajednice u kojoj živimo i radimo izuzetno bitna. Već nekoliko godina smo podrška ustanovama čiji su štićenici djeca sa poteškoćama u razvoju. Želja nam je da unaprijede svoje vještine i savladaju potrebna znanja uz korištenje digitalne tehnologije, a pri tom se i zabave. Ne sumnjamo da će mališani iz AWO Fondacije uživati u igricama, crtanju, slikanju, ali i surfanju putem najbržeg interneta. “, izjavila je Hajdi Mostić predsjednica Upravnog odbora Telemach fondacije.\nFondacija AWO u sklopu svojih aktivnosti sprovodi projekt „Nada“, koji za cilj ima pomoći djeci i omladini s posebnim potrebama da nađu svoje mjesto u zajednici, te da se uče savladati problematiku svakodnevnice, kako bi mogli živjeti samostalno i biti prihvaćeni članovi svoje zajednice.\n„AWO fondacija u Sanskom Mostu djeluje već više od 15 godina i naši socijalni pedagozi svakodnevno rade na edukaciji i socijalizaciji djece s poteškoćama u razvoju. AWO je jedina fondacija koja pomaže ovoj djeci u našem gradu i od velikog je značaja, kako za naše korisnike, tako i za njihove roditelje. Zato nam je iznimno zadovoljstvo što je kompanija Telemach prepoznala važnost našeg rada i u sklopu svojih rođendanskih aktivnosti obradovala djecu naše Fondacije ovim vrijednim poklonima. Ova donacija će zasigurno značajno poboljšati svakodnevni rad naših edukatora sa djecom, ali će im osigurati i svojevrsan vid zabave u slobodno vrijeme.“, izjavila je Amela Omić, direktorica AWO Fondacije.\nU prvoj deceniji poslovanja u BiH, Telemach je postao vodeći domaći provajder digitalne i analogne kablovske televizije i interneta. Kompanija danas direktno zapošljava više od 650 ljudi, a posvećena je i napretku zajednice u kojoj posluje, kroz mnogobrojne akcije i pomoć različitim društvenim grupama. U okviru United Grupe u Bosni i Hercegovini posluju telekomunikacijski operater Telemach i njegovi servisi EON i Total TV, televizija i portal N1, kao i televizija Nova BiH.


Kontakti uspostavljeni čekaju se konkretni poslovi - Dnevni list Danas\nPočetna » Ekonomija » Kontakti uspostavljeni čekaju se konkretni poslovi\nNiški biznis forumi Srbija-Albanija i Srbija-Mađarska - dobar marketinški potez, ili skretanje pažnje investitora na jug Srbije\nKontakti uspostavljeni čekaju se konkretni poslovi\nNigde ne možete investirati bolje nego u Srbiji. Mi nudimo investitorima dobre podsticajne mere, kao što su subvencije za svako novo radno mesto i pomoć u infrastrukturi.\n3Piše: Zorica Miladinović 28. novembra 2016. 20.00\nImamo i obučenu radnu snagu koja sada, nažalost, nije skupa. Donesite kod nas ponudu koju ste dali drugima, i dobićete pet odsto bolju ponudu, to vam garantujem. Zato je bolje da odmah dođete kod nas – poručio je učesnicima Biznis foruma Srbija-Mađarska, održanom prošle sedmice u Nišu, predsednik Vlade Srbije Aleksandar Vučić. Sličan poziv potencijalnim investitorima Vučić je uputio i pre nešto više od mesec dana, na Biznis forumu Srbija-Albanija, održanom takođe u Nišu. Tom forumu prisustvovalo je oko 300 privrednika, dok je srpsko-mađarski skup okupio oko 250 privrednika i 170 kompanija. Značaj oba foruma pokušali su da istaknu svojim prisustvom premijeri sve tri dežave – Vučić, Edi Rama i Viktor Orban. Mada nema podataka da li su ti poslovni skupovi dali konkretne rezultate, izražene u dinarima, lekovima, forintama ili evrima, u Nišu se već mogu čuti ocene da su bili „izuzetno korisni“. Niški zvaničnici su uvereni u to da nije reč samo o „pričaonicama“ i marketingu, već o korisnom skretanju pažnje investitora na Niš i jug Srbije, kojima su investicije nasušno potrebne.\n– Još je rano za podatke o eventualno uspostavljenim poslovnim relacijama učesnika foruma. Do nas, za sada, stižu samo nezvanične informacije da su, recimo, neki poslovni ljudi koji su se sreli na biznis forumu Srbija-Albanija uspostavili komunikaciju i da su u toku dogovori o saradnji. Sada se u Albaniji priprema uzvratni forum i mi ćemo animirati naše investitore da se tamo pojave. Mađari su do sada uglavnom ulagali u sever Srbije, tako da je izvesno da su se sada upoznali i sa jugom naše zemlje i njegovim potencijalima, što će sigurno dovesti do nekih konkretnih poteza – uveren je šef Kancelarije za lokalni ekonomski razvoj u Nišu, Milan Ranđelović, koji naglašava da su biznis forumi pozitivna stvar.\nMađarski kapital za investicije u Srbiji\n– Za nas je od velikog značaja svaka mađarska investicija. Vlada Srbije će još više nego do sada podržati takve investicije kako bi robna razmena bila povećana sa 1,1 na 1,5 milijardi evra. Podsetiću da u Srbiji već posluju mađarski investitori, poput Master klasa i Tisa automotiva. Ove godine imamo više novca za podsticaje namenjene potencijalnim investitorima. Svaki put kada se zapošljavaju ljudi, bilo da su Mađari ili Srbi, to je za nas nešto što ćemo da podržimo – rakao je Vučić na prošlonedeljnom biznis forumu.\nNJegov mađarski kolega, Orban precizirao je da ta država ima na raspolaganju 61 milion evra za pružanje podrške mađarskim i srpskim investitorima, a „čim biznismeni to istroše, novac će se povećati i obezbediti i iz drugih izvora finansiranja“. On je rekao da Mađarska ma nagomilan ozbiljan kapital, koji bi želela da investira u Srbiji. „Želimo da investiramo u sektore i privredne grane koje su u interesu Srbije, i to ne samo na području glavnog grada, već i u drugim delovima zemlje, pre svega u jug Srbije. Mađarska, zapravo, želi da učestvuje u privrednom uzletu Srbije“, poručio je Orban.\nPrema podacima Privredne komore Srbije, u prvih šest meseci ove godine ukupna razmena između Srbije i Mađarske iznosila je 587,8 miliona evra, izvoz Srbije u Mađarsku premašio je 195,7 miliona, uvoz 392,1 miliona, a pokrivenost uvoza izvozom iznosila je 49,9 odsto. Na listi izvoznih proizvoda Srbije našli su se: električna energija i oprema za distribuciju struje, đubriva, klipni motori, šećer, maslac, med, prikolice i poluprikolice, hartija…dok u uvozu iz Mađarske dominiraju: ulja od nafte i minerala, putnički automobili, lekovi, hartija i karton, ugalj. Prošle godine ukupna robna razmena premašila 1,1 milijardu evra, pri čemu je izvezeno robe u vrednosti od 320,9 miliona, dok je uvoz iznosio 780,9 miliona evra (pokrivenost uvoza izvozom 41,1 odsto).\nVlada „raspoložena“, administracija nije\nNa srpsko-albanskom biznis forumu, pak, potpisan je Memorandum o osnivanju Srpsko-albanske trgovinske komore, čije će sedište biti u Tirani, a koja će predstavljati logističku bazu za unapređenje ekonomske saradnje, koja je do sada bila minimalna i nezadovoljavajuća. Učesnici su saopštili da Srbija sa zemljama CEFTA sporazuma ostvaruje trgovinsku razmenu od 2,6 milijardi evra, a da Albanija u toj razmeni učestvuje sa skromnih 3,5 odsto. U Albaniji sada posluje stotinak firmi iz Srbije, uglavnom malih, a njihova ulaganja čine samo 0,8 odsto stranih investicija u toj zemlji. Albanija i Srbija su prošle godine ostvarile razmenu od oko 189 miliona evra.\n123- Želimo da učešće Albanije od 3,5 odsto u ukupnoj razmeni sa zemljama CEFTA što pre povećamo na bar deset odsto, ne smanjujući onim razmene sa drugim državama. Ovo je velika šansa i za Srbiju i za Albaniju. Moramo da prevaziđemo političke barijere i birokratske prepreke. Albanci su dobri poslovni partneri, koji drže reč i dobrodošli su u Srbiju. Vrata Vlade Srbije i srpsko tržište su im otvorena – kazao je Vučić na tom forumu, pozivajući i srpske biznismene da ulažu u albanski turizam i biznise druge vrste.\nPremijer Albanije je konstatovao da se obe države nalaze na putu ka EU i da je utoliko važnije da „što pre oživi njihovo zajedničko tržište, privlačno za preduzetnike obe zemlje, ali i za strane investicije“. On je naglasio da obe države moraju da rade na pojednostavljenju procedura u poslovanju, ističući da je jedan od velikih izazova da administracije obe zemlje, a posebno Srbije, budu u službi preduzetnika. „Uradimo to bez čekanja“, poručio je.\n– Oba foruma su dobro odjeknula u svetu biznisa. Niš je stavljen na poslovnu mapu kao ozbiljna destinacija za ulaganja. Upostavljeni su i neki poslovni kontakti. Investitori te forume doživljavaju kao pozitivne poslovne događaje ili, preciznije rečeno, tumače se kao blagonaklonost, u poslovnom smislu, države prema ovom delu Srbije. Osim toga, učesnici ovih skupova mogli su da se upoznaju sa potencijalima niškog aerodroma, koji osim putničkog, nudi i kargo saobraćaj. Upoznali su grad i uverili su se u naše gostoprimstvo – kaže za Danas Milan Ranđelović, šef Kancelarije za lokalni ekonomski razvoj u Nišu.\n28. novembra 2016. u 20.53\nКад прочитате текст схватите, ако је ово Вучић стварно рекао, шта је економски идијотизам у пуној разорној моћи.\n29. novembra 2016. u 00.29\n29. novembra 2016. u 00.35


Vulin: U septembru zajednička vježba ruskih i srpskih specijalaca - Glas Srpske\nSrna 15.05.2021 17:16\nBEOGRAD - Ministar unutrašnjih poslova Srbije Aleksandar Vulin izjavio je da će zajedničke antiterorističke vježbe elitnih specijalnih jedinica Srbije /Žandarmerije i SAJ/ i Rusije /Rosgvardije/ u septembru biti održane u Srbiji i da jedni od drugih imaju mnogo toga da nauče.\nOn je izrazio nadu da će tom prilikom Srbiju posjetiti i komandant Rosgvardije Viktor Zolotov.\n“Možemo mnogo da naučimo od Rusije, ali i oni imaju šta da nauče od nas. Zahvalan sam što su domaćini odmah prihvatili tu inicijativu”, rekao je za “Sputnjik” Vulin, koji danas završava dvodnevnu posjetu Moskvi.\nVulin je naveo da je dogovoren i nastavak drugih različitih obuka, kao i pokretanje novih obuka, posebno iz oblasti sajber bezbjednosti, gdje je Rusija jedna od najrazvijenijih zemalja na svijetu, dok Srbija u toj sferi ne zna dovoljno.\n“Zato to moramo brzo da promenimo. Sa ruskim prijateljima i saveznicima to ćemo raditi mnogo brže”, rekao je Vulin.\nOn je rekao da je Srbija zainteresovana i za nabavku ruske opreme i tehnike za srpsku policiju, ali nije želio da otkrije o čemu je konrektno riječ.\nVulin, koji je imao niz važnih sastanaka sa visokim ruskim zvaničnicima iz oblasti bezbjednosti, naglasio je da Beograd i Moskva veoma intenzivno razmjenjuju informacije.\n“Rusija je jedna od zemalja sa kojom preko žInterpolaž razmenimo najviše različitih operativnih informacija. Razgovarali smo o nosiocima organizovanog kriminala koji vrše krivično delo na teritoriji naše dve zemlje, a državljani su Rusije ili Srbije. Razgovarali smo o borbi protiv terorizma, jer u modernom svetu nije pitanje da li će se desiti teroristički napad, već kada će se desiti”, naglasio je Vulin.\nOn je naveo da dvije zemlje posebno zabrinjava veliki broj povratnika sa sirijskog ratišta i ukazao na veliku opasnost koja dolazi od povratka islamskih fundamentalista koji su se borili za “Islamsku državu” na prostor Kosova i Metohije, s obzirom na to da tamo “država Srbija ne može da ih kontroliše, a niko drugi izgleda ni ne želi”.


Zajednički do uređenja centra buduće Evropske prestonice kulture - Novi Sad - Evropska prestonica kulture\nObjavljeno 13/12/2018 u kategoriji: Vesti\nKreiranje predloga idejnog rešenja za preuređenje dela starog jezgra Novog Sada koje se obnavlja nakon 70 godina u fokusu je ovih dana u okviru „Otvorenog studija za arhitekturu i dizajn“. Ovaj „format“ nastao je sa idejom da na jednom mestu okupi stručnjake iz Novog Sada, studente master studija arhitekture sa Fakulteta tehničkih nauka da kroz saradnju sa švedskim arhitektom Johanom Kaselbrantom kako bi se došlo do najboljeg rešenja za uređenje centralnog gradskog trga. Koncept i ciljevi ove saradnje predstavljeni su danas u prostorijama Fondacije „Novi Sad 2021“.\nDirektor Fondacije „Novi Sad 2021“ Nemanja Milenković ističe da je projekat „Nova mesta“ jedinstven jer prvi put uključuje i građane i stručnu javnost u donošenje odluka. Uređenje centra grada, kao najveći od tri modela „Novih mesta“ je najzahtevniji te je upravo to razlog da na projektu učestvuju svi važni akteri u arhitekturi i urbanizmu Novog Sada, dok se saradnjom sa jednim od najeminentnijih evropskih arhitekata Johanom Kaselbrantom projektu uređenja dodaje evropska dimenzija.\n„Ideja projekta „Nova mesta“ jeste zasnovanost na principima evropske dimenzije i participativnosti, odnosno uključivanja Novosađana u proces donošenja odluka. Fondacija „Novi Sad 2021“ želi da pruži novi doprinos te da se ovaj projekat realizuje po modelima koji se primenjuju u velikim evropskim gradovima, kako bi naš grad spremno dočekao titulu Evropske prestonice kulture“, izjavio je Milenković.\n„Kada sam prvi put kročio na Trg slobode, izuzetno mi se dopala energija grada. Iako je decembar mesec, grad je živ, ima puno ljudi i moram priznati da me podseća na Beč. Sviđa mi se ta dinamičnost u arhitekturi grada, raznolikost građevinskih zdanja sa zgradama različitih nivoa i epoha, uz puno prolaza i ulica koje se ulivaju u sam centar. Kako dolazim iz Geteborga, moram da napomenem da je, kao i Novom Sadu i Geteborgu 2021. godina veoma značajna. U godini kada Novi Sad slavi titulu Evropske prestonice kulture, moj grad obeležava 400 godina od osnivanja. Raduje me što ću raditi sa mladim stručnjacima, studentima Fakulteta tehničkih nauka, departmana za arhitekturu i urbanizam“, dodaje Kaselbrant.


Na sastanku u Sarajevu, članovima Udarne grupe prezentiran je nacrt Priručnika za vođenje istraga u predmetima trgovine ljudima, koji je izrađen uz podršku Misije OSCE-a u BiH.\nV.d. glavnog tužioca Tužilaštva BiH Gordana Tadić, kao rukovodilac Udarne grupe, predsjedavala je sastankom Udarne grupe za borbu protiv trgovine ljudima i organizovane ilegalne imigracije, koji je održan u Sarajevu.\nSudionicima sastanka i članovima Udarne grupe prezentiran je nacrt priručnika „Trgovina ljudima – Priručnik za vođenje istraga“, namijenjen za tužioce i policiju, koji je izrađen uz podršku Misije OSCE-a u BiH, a u kojem su prezentirani modaliteti i specifičnosti vođenja istraga u predmetima za krivična djela trgovine ljudima, kao i istražne metode i specifičnosti prikupljanja dokaza u ovim predmetima.\nTokom sastanka, članovi Udarne grupe razgovarali su i o iskustvima iz prakse, specifičnostima vođenja istraga, istražnim metodama i dokazima koji se koriste u ovim predmetima.\nUdarna grupe za borbu protiv trgovine ljudima i organizovane ilegalne imigracije sastavljena je od članova iz policijskih, pravosudnih i sigurnosnih agencija na nivou države, entiteta i Brčko Distrikta BiH, te drugih institucija uključenih u rad na ovim predmetima, a u svom radu provodi aktivnosti na poboljšanju procesuiranja krivičnih djela trgovine ljudima i ilegalnih migracija u BiH.


PODGORICA – Patriotsko komitski savez Crne Gore koji je sa DPS, strankom Mila Đukanovića, organizovao proteste protiv ustoličenja izabranog mitropolita crnogorsko-primorskog SPC Joanikija, poručio je danas da on nikada neće biti njihov mitropolit, jer su ga, kako tvrde, izabrali srpski predsednik Aleksandar Vučić i „crkva Srbije“.\n„I jeste crkva Srbije, predsednik Srbije vam je izabrao patrijarha, mitropolite, Crnoj Gori je ukinuo sve ono što je Amfilohije gradio, pa šta ste vi drugo no ‘crkva Srbije'“, navele su komite u saopštenju objavljenom na svom fejsbuk profilu i dodale:\n„Mitropolit Srpske pravoslavne crkve Joanikije Mićović nikada neće biti mitropolit Crnogoraca i nikada Crnogorci neće priznati njegovu jurisdikciju ni u čemu; crkva Srbije koja posrbljava Crnogorce već 30 godina, toliko nam je zla nanela da ga nikad više ispraviti ne može“, saopštile su crnogorske komite na svom fejsbuk nalogu.\nOni su optužili SPC da je podelila građane Crne Gore i da joj je svako neprijatelj ko, kako kažu, drugačije misli.\nStvorili su, tvrde, jednu “armiju” mrzitelja svog doma, otadžbine, svog crnogorskog porekla.\n„A ni to im nije dosta, već iz usta svog crkvenog glasnogovornika, koji se oduševljava propalim (istoričarem Aleksandrom) Rakovićem, nas Crnogorce ‘proziva’ za ‘urlikanje’, optužujući nas da smo ‘izmanipulisani, pomračeni I zloupotrebljeni'“, navode crnogorske komite u reagovanju na jučerašnje poruke izabranog mitropolita Joanikija na liturgiji u Cetinjskom manastiru.\nJoanikiju su poručili da nije, kako kažu, više biće koje može da ih proklinje i dodaju da te „zaostale fore primenjuje na mnoge što su, učešćem na litijama, pokušali da operu vlastite biografije“.\nIzabranom mitropolitu crnogorsko-primorskom su poručili i da treba da zna da „Bog čuva Crnu Goru“.


Crna Gora: DF traži novu vladu sa novim premijerom - FILTER\nCrna Gora: DF traži novu vladu sa novim premijerom\nIz Demokratskog fronta je saopšteno da na sutrašnjem sastanku predstavnika parlamentarne većine neće prihvatiti prijedlog predsjednika Skupštine Crne Gore Alekse Bečića u vezi s rekonstrukcijom Vlade, nego će insistirati na opciji potpuno nove vlade sa novim premijerom.\n– Većina u vladajućoj koaliciji smatra da nova vlada treba da bude politička, s tim što bi neke ministre od postojećih za koje ocjenjuju da su dobro radili svoj posao političke partije mogle da zadrže na svojim kvotama, ali će se insistirati da se ispoštuje D`Ontova formula raspodjela resora u novoj vladi – navedeno je u saopštenju.\nUkoliko se ovo ne prihvati, poručuju iz DF-a, onda će većina u parlamentarnoj većini tražiti formiranje tehničke vlade koja bi pripremila vanredne izbore zajedno sa lokalnim koji će biti održani na proljeće.\n– S obzirom na to, da DF neće da ruši Vladu sa Demokratskom partijom socijalista, u DF-u, razmišljaju da, ukoliko se ne postigne dogovor, od 27. septembra počnu proteste kao odgovor na stav parlamentarne manjine – poručuju iz DF-a.\nTreća runda razgovora parlamentarne većine o rješavanju krize vlasti zakazana je za sutra.\nLider Ujedinjene Crne Gore Goran Danilović koji će organizovati sastanak, ranije je rekao da smatra da će treći sastanak biti odlučujući.\nOn je rekao da će se prvo svi izjasniti jesu li za novu vladu, a potom jesu li za rekonstrukciju, dodajući da je protiv vanrednih izbora.\nPrethodna Lukač: MUP će očistiti svoje redove od nečasnih policajaca\nSledeća Na putu Foča – Novo Goražde saobraća se jednom trakom


Plivajući kurs za dinar koji se davi - Istinomer\n„Promenljivi kurs je bio ključni faktor za očuvanje makroekonomske stabilnosti u zemlji, zbog čega je Srbija imala manji pad BDP-a u vreme krize nego druge zemlje gde je kurs fiksni.“\nhttps://www.istinomer.rs/izjava/plivajuci-kurs-za-dinar-koji-se-davi/ 2010-01-17 3 5 0 Poluistina Istinomer\nSvakako da plivajući kurs valute bolje odražava njenu vrednost na tržištu novca i nikada ne može da poremeti spoljnotrgovinsku razmenu kao što to može fiksni kurs. Tačno je i da su neke države sa fiksnim kursom, poput Letonije, Litvanije i Danske, prve doživele drastično poniranje BDP-a. Verovatno je i da bi Srbija osetila dublje posledice krize da nije na snazi promenljivi kurs dinara.\nMeđutim, guvernerova tvrdnja o zemljama u kojima je kurs fiksni nije u potpunosti tačna. Naime, finansijska kriza u nekim azijskim državama prevaziđena je upravo fiksiranjem kursa za kineski juan. Takođe, dve najmoćnije finansijske institucije, MMF i Svetska Banka, priznaju i da je malezijsko vezivanje za američki dolar pomoglo da se prebrode posledice krize.\nPojedine države sa fiksnim kursom, kao što su Hong Kong i Danska, uspele su posle prvobitnog sunovrata valute da na kraju godine čak ostvare i suficit. Srbija, sa svojim fluktuirajućim, nije, te je BDP u 2009. bio minus 2,9 odsto. Ni SAD-u, Britaniji, evro-zoni, Japanu, Rusiji plivajući kurs nije pomogao da se izbave od deficita. Zbog toga se Jelašićeva izjava može tretirati kao poluistinita.\nNarodna banka Srbije BDP ekonomska kriza kurs dinara


Naslovnica NAJNOVIJE Društvo Borci koji su prijetili samospaljivanjem dobili ugovor o radu\nSarajevo, Živinice – Demobilizirani borci Armije Bosne i Hercegovine Šefik Muminović i Džemil Zahirović jutros su rano stigli pješke iz Živinica u Sarajevo.\nPo dolasku im je pružena ljekarska pomoć, iako su obojica kazala da su dobro, javlja reporter Al Jazeere Mario Pejović.\nZahirovića i Muminovića je primio zamjenik ministra za boračka pitanja u Federaciji BiH, koji je obećao da će zaposliti Muminovićevog sina na njegovo radno mjesto.\nDemobilizirani borci su nakon sastanka kazali da za ono što je obećano nisu dobili nikakav pisani dokument i dodali da će otići “u Predsjedništvo BiH gdje će iste zahtjeve uputiti Bakiru Izetbegoviću i Željku Komšiću”.\nBorci su ranije potvrdili da im je na putu ka Sarajevu oduzet benzin, ali da ih niko ne može zaustaviti ako budu željeli da izvrše samoubistvo.\nDirektor sarajevske fabrike Šipad Esad Ćesko im je ponudio ugovor o radnom odnosu u trajanju od godinu dana, koji su potpisali. Muminović i Zahirović će u narednoj godini biti osigurani na platu od 400 KM, s tim što neće raditi.\nPolicija ih je nakon potpisivanja ugovora uvela u zgradu Vlade Federacije BiH na razgovor, javlja Pejović.\nIspred zgrade Vlade FBiH nema posebnih mjera osiguranja, kao što je ranije bilo najavljeno.


U skladu sa načelima transparentnosti i odgovornosti Međunarodne organizacije vrhovnih revizorskih institucija, kontrolu godišnjih finansijskih izvještaja i poslovanja vrhovnih revizorskih institucija mogu vršiti druge vrhovne revizorske institucije članice INTOSAI i EUROSAI-a.\nDržavni ured za reviziju Republike Hrvatske je punopravna članica Međunarodne organizacije vrhovnih revizorskih institucija (INTOSAI) od 1994. i EUROSAI-a od 1996. godine. Kao država članica Evropske unije od 2013. godine, Republika Hrvatska je delegirala svog predstavnika za člana u Evropskom revizorskom sudu - kao nezavisnog eksternog revizora Evropske unije sa ulogom da provjerava tačnost prikupljanja i upotrebe finansijskih sredstava EU i da doprinese boljem upravljanju finansijama EU.\nDržavni ured za reviziju Republike Hrvatske je izrazio pozitivno mišljenje na Godišnji finansijski izvještaj i pozitivno mišljenje na usklađenost poslovanja DRI Crne Gore za 2020. godinu. Prema mišljenju Državnog ureda za reviziju, finansijski izvještaji Institucije za 2020. sastavljeni su u svim značajnim aspektima u skladu s propisanim okvirom finansijskog izvještavanja. Poslovanje Državne revizorske institucije za 2020. godinu, u svim značajnim aspektima obavljeno je u skladu sa zakonima, drugim propisima i unutrašnjim aktima, koji su definisani kao kriterijumi za izražavanje mišljenja.\nKonačan Izvještaj o reviziji Godišnjeg finansijskog izvještaja DRI Crne Gore za 2020. godinu je zvanično objavljen na internet stranici Državne revizorske institucije.\nIzvještaj o revizijiI finansijskog izvještaja Državne revizorske institucije Crne Gore za 2020. godinu (HR)\nIzvještaj o obavljenoj finansijskoj reviziji Državne revizorske institucije Crne Gore za 2020. godine (CG)\nMore in this category: « Objavljen Izvještaj o tematskoj reviziji - reviziji presjeka: „Naplata i evidencija sopstvenih prihoda u lokalnim samoupravama u okviru kategorije 71 - tekući prihodi u 2019. godini“\tObjavljen Izvještaj o finansijskoj reviziji i reviziji pravilnosti poslovanja Agencije za elektronske komunikacije i poštansku djelatnost za 2020.godinu »


ŽENAMA JE TEŽE DA BUDU USPEŠNE - Biznis Planet - Izrada biznis planova i investicionih projekata\nŽENAMA JE TEŽE DA BUDU USPEŠNE\nBeograd -- Četvrtinu preduzetnika u Srbiji čine žene, izjavila je ministarka za regionalni razvoj i lokalnu samoupravu Verica Kalanović.\nGovoreći o rezultatima studije o preduzetništvu žena u Srbiji, Kalanović je navela da 22 odsto preduzetnica zapošljava do 10 ljudi, dok samo četiri odsto ima nešto veća preduzeća.\nOna je na konferenciji "Žensko preduzetništvo u Srbiji-karakteristike, preperke i potrebne mere podrške", istakla da je neophodno napraviti evidenciju vlasničke strukture u Srbiji, kako bi se ženama omogućilo ravnopravno konkurisanje za kredite.\nKalanović je dodala da joj "stidljivo izgleda" podrška ženskom preduzetništvu ako se krediti limitiraju na pet miliona, a potom, kao garancija, traži pored dobrog biznis plana, i hipoteka, koju žene najčešće nemaju.\nMinistarka je navela da je istraživanje pokazalo i da 80 odsto žena smatra da nije u ravnopravnom položaju u odnosu na muške kolege, ocenivši da žene preduzetnice imaju dodatna opterećenja.\nDodala je i da u Srbiji nije lako biti preduzetnik, a posebno ne žena preduzetnik, napomenuvši da su neke od prvih mera, koje je donela vlada Srbije, bile okrenute malim i srednjim preduzećima (MSP).\nPoseb na savetnica u Ministarstvu finansija i privrede Dragijana Radonjić-Petrović najavila je podršku ženskom preduzetništvu, kroz povojnije kredite Fonda za razvoj, ali i nefinansijske mere, poput obuka, pomoći u izradi biznis planova...\nRadonjić -Petrović je dodala da je trećina učesnica u studiji navela da nije bila ozbiljno shvaćena, samo zbog tog što su žene, a da je jedna petina aktivnih preduzetnica imala lošiji tretman u odnosu na kolege.\nOna je istovremeno istakla da žensko preduzetništvo u Srbiji predstavlja nesumnjiv potencijal.\nDirektorka Kancelarije "UN Women" u Srbiji Asja Varbanova je istakla da više od polovine žena radnog doba u Srbiji, ne ulazi na tržište i ekonomski je neaktivno.\nŽene su, prema njenim rečima, prisutnije na neformalnom tržištu, što ne odgovara njihovom obrazovanju, imajući u vidu da sa fakulteta izađe 60 odsto žena.\nOna je napomenula i da je u zemljama E U, jedna od 10 žena preduzetnica, a jedan od četiri muškarca preduzetnik.


"Žustar sastanak vlasti i opozicije, nastaviće se..." | Mondo.Me Prod\nSastanak vlasti i opozicije na FPN saopstenje organizatora\n"Žustar sastanak vlasti i opozicije, nastaviće se..." 0 Podijeli Podijeli na facebook Podijeli na twitter Podijeli na viber Pošalji na mail\n31.07.2019. / 10:26\nIzvor Tanjug 31.07.2019. / 10:26\nSaopšteno je i da je važno pokrenuti širok dijalog o izborima u Srbiji, koji bi mogao da obezbijedi unapređenje pojedinih dijelova izbornog procesa i uslova i prije održavanja narednih parlamentarnih i lokalnih izbora.\nU saopštenju koje su potpisali izvršni direktor Fondacije Milan Antonijević i dekan FPN Dragan Simić, navodi se da će Fondacija i FPN organizovati seriju okruglih stolova povodom redovnih parlamentarnih i lokalnih izbora koji bi trebalo da se održe na proljeće 2020. godine.\nUz ocjenu da su izbori centralno mjesto demokratskog uređenja i važan izvor legitimiteta demokratske vlasti, podsjećaju da će Srbija uskoro obilježiti tridesetogodišnjicu od prvih izbora održanih nakon obnove višepartijskog sistema.\nI posle tri decenije izborni proces u Srbiji opterećen je brojnim problemima koji rezultiraju nesigurnošću i predstavljaju podlogu za osporavanje izbornih rezultata, dok građani iskazuju nepovjerenje u institucije i izborne procese, navodi se u saopštenju.\n"Uvažavajući princip da se izborni proces ne mijenja u izbornoj godini, smatramo da je važno pokrenuti širok dijalog o izborima u Srbiji koji bi mogao da obezbijedi unaprijeđenje pojedinih dijelova izbornog procesa i izbornih uslova čak i u kratkom roku, prije održavanja narednih parlamentarnih i lokalnih izbora", navode u saopštenju. Taj dijalog bi na duži rok mogao da doprinese trajnom otklanjanju problema u izbornom sistemu kroz sveobuhvatnu reformu i uspostavljanju njegovog integriteta, a na taj način bi se učvrstio legitimitet demokratske vlasti i ojačalo povjerenje građana u institucije i demokratski poredak.\nNa prvom, uvodnom okruglom stolu učesnicima su ponuđene analize izbornog procesa u cjelini sa predstavljenim problemima izbornog procesa koje bi trebalo riješiti.\nPredstavnici Centra za istraživanje, transparentnost i odgovornost (CRTA) i Centra za slobodne izbore i demokratiju (CeSID) predstavile su svoje analize i predložili set pitanja u izbornom procesu koji mogu da se riješe ili saniraju u kratkom roku, odnosno do sljedećih izbora, kao i probleme koji zahtijevaju velike sistemske zahvate i koji dolaze na dnevni red nakon održavanja narednih izbora.\nNa narednim skupovima biće pokrivene sljedeće oblasti - finansiranje kampanja, pristup medijima i njihova kontrola, birački spisak i izborna administracija, kao i obezbjeđivanje biračkog prava svim građanima.\nU debatama će se i dalje primjenjivati Chatham House pravila, a organizatori apeluju na medije da ih poštuju.\nopozicija vlast sastanak Srbija


Protest protiv ubijanja i zlostavljanja životinja\nTanjug 23. januara 2020. 19:55\nBEOGRAD – Udruženja i zaštitnici životinja iz zemlje i inostranstva u nedelju, 9. februara, održaće u Beogradu protestni skup pod nazivom “Borba za Džekija”, kao odgovor na višemesečno masovno trovanje životinja u skoro četrdeset gradova Srbije.\nSkup će početi u 11.55 u Pionirskom parku, preko puta Narodne skupštine Srbije.\nKako su saopštili organizatori, protest će osim udruženja iz Srbije podržati i preko pedeset udruženja iz inostranstva, a neki od njihovih predstavnika će specijalno za ovu priliku lično doputovati u Beograd.\n„Cilj protesta je da se ukaže na stanje u kome se nalaze životinje u Srbiji, da se zaustavi organizovano trovanje, zlostavljanje i protivzakonito ubijanje životinja u prihvatilištima i na javnim površinama u skoro četrdeset gradova“, izjavio je jedan od organizatora Ivan R. Ivanović.\nOn je dodao da Srbija ima odlične zakone koji se tiču životinja, ali su sve institucije zakazale u njihovoj praktičnoj primeni.\nIz Udruženja građana ALFA u najavi ovog protesta na svom Fejsbuk profilu objašnjavaju razloge ovog okupljanja:\n„Ako vam je dosta mučenja, trovanja, izbacivanja i sve većeg broja napuštenih životinja na ulicama, molimo da podržite protest i akciju koja je već počela sakupljanjem potpisa podrške našim bezuslovnim zahtevima protesta“, saopstila je ALFA.


"Vip Android izazov" - konkurs za razvoj aplikacija za Android platformu\nPod nazivom "Vip Android izazov" kompanije Vip mobile otvorila je konkurs za razvoj aplikacija za Android platformu na kojem mogu učestvovati svi građani Srbije stariji od 18 godina.\nKonkurs je otvoren danas i trajaće do 31. decembra ove godine, dok će prijem aplikacija trajati mesec dana duže. Svi učesnici imaju mogućnost slanja više aplikacija, a nakon registracije dobiće pravo na specijalni popust pri kupovini Androdi telefon iz Vip ponude.\nPrva nagrada iznosi deset hiljada evra, a ukupni nagradni fond iznosi dvadeset hiljada. Preostali iznos podelice autori ostalih 13 najboljih odabranih aplikacija. Sve aplikacije biće moguće besplatno skinuti preko Android marketa, a biće dostupne svim korisnicima bez obzira na model telefona i na to mrežu kog mobilnog operatera koriste.\nDodatne informacije možete pronaći na android.vipmobile.rs\nandroid konkurs konkursi mobilna telefonija mobilni uredjaji programi programiranje software srbija vip srbija\nOznake: android konkurs konkursi mobilna telefonija mobilni uredjaji programi programiranje software srbija vip srbija


Državljanstva BiH se odreklo više od 45 hiljada ljudi\nBiH je zbog nerešenog pitanja dvojnog državljanstva, u proteklih 10-tak godina ostala bez 45.609 građana koji su se odrekli njenog državljanstva radi prihvatanja državljanstva druge države.\nPrema podacima Ministarstva civilnih poslova BiH, objavljenim danas, najviše ljudi se odreklo državljanstva BiH radi sticanja\ndržavljanstva Nemačke, Austrije, Danske, Luksemburga, Holandije, Slovenije.\nBiH je ugovore o dvojnom državljanstsvu do sada zaključila sa Srbijom i Švedskom, dok je sa Hrvatskom i Crnom Gorom postupak\nzaključivanja uvek u toku.\nPotpredsednik Svetskog saveza dijaspore BiH (SSD) Belmir Zec, ocenio je da bi BiH mogla izgubiti skoro trećinu stanovništva.\n"Oko 1.400.000 građana BiH živi u inostranstvu i mnogi su odlučili da svoj život grade izvan BiH, jer s bosansko-hercegovačkim pasošem\nsebi stvaraju samo više problema", rekao je Zec za "Dnevni avaz".


Početna - Page 33 of 65 - Mašina\nNa današnji dan 1991. godine Skupština Srbije je donela odluku da državna zastava bude trobojka bez petokrake.\nNa današnji dan osnovana je Dafiment banka\nNa današnji dan 1991.godine osnovana je Dafiment banka.\nNa današnji dan 1988. godine velikim protestom u Novom Sadu izvršen je pritisak na pokrajinsko rukovodstvo koje je, zatim, smenjeno.\nNa današnji dan 1999. godine izvršen je pokušaj atentata na Vuka Draškovića, lidera Srpskog pokreta obnove, tada jedne od najačih opozicionih stranaka.\nNa današnji dan 2003. godine privatizovan je Beopetrol, do tada društveno preduzeće za trgovinu naftom i naftnim derivatima.\nNa današnji dan 1991. tenkista Vladimir Živković je dovezao tenk ispred Savezne skupštine u Beogradu.


EP: BG i PR hitno da nađu rešenje kroz dijalog\nTanjug 28. septembra 2021. 10:54\nBRISEL; 28. septembra ( Tanjug) – Izvestioci i šefovi delegacija Evropskog parlamenta za Beograd i Prištinu pozvali su danas obe strane da hitno pronađu mirno i održivo rešenje kako bi se osigurala bezbednost svih građana.\n„Želimo da vidimo povlačenje specijalne policije i svih jedinica vojske i uklanjanje blokada puteva. Trebalo bi prestati sa jednostranim akcijama i provokacijama i zapaljivom retorikom, koje povećavaju tenzije i utiču na dobrobit lokalnih zajednica“, stoji u pisanom saopštenju četiri parlamentarca.\n„Ponavljamo da je normalizacija odnosa između Srbije i Kosova preduslov za pristup obe zemlje EU, a od suštinskog značaja za obezbeđivanje stabilnosti i prosperiteta u širem regionu. Pozivamo obje strane da se aktivno i konstruktivno ponovo uključe u dijalog koji vodi specijalni predstavnik EU, u cilju dolaska do sveobuhvatnog, održivog i pravno obavezujućeg sporazuma“, zaključuje se u saopštenju.\nSudan: Protesti zbog tenzija između vojske i prodemokrata\n„Republika“: 128 osoba u riziku od utapanja na…\nMediji: 128 osoba u riziku od utapanja na Mediteranu\nOsam ljudi uhapšeno u Eseksu zbog ubistva dvojice tinejdžera


Vlada RS odobrila 900 hiljada KM za “Fond treće i četvrto dijete” – mojKontakt portal – Radio Televizija Kontakt\nU skladu sa Zakonom o dječijoj zaštiti, od 1. januara u 2014. godini odobrava se majkama sa prebivalištem u Republici Srpskoj bez obzira na mjesto porođaja, jednokratna novčana naknada za svako četvrto rođeno dijete 450 KM i za svako trećerođeno 600 KM.\nPlasman sredstava izvršiće se putem Javnog fonda za dječiju zaštitu, koji dostavlja Ministarstvu porodice, omladine i sporta zahtjev za doznaku sredstava sa spiskom porodilja, saopšteno je iz Biroa Vlade Srpske za odnose s javnošću.\nVlada je na današnjoj sjednici donijela i Uredbu o načinu, postupku, rokovima obračunavanja, plaćanju i odgađanju plaćanja posebnih vodnih naknada i pravni osnov radi usklađivanja ove materije sa Zakonom o izmjenama Zakona o republičkoj upravi kojim su brisane Agencije za vode oblasnih riječnih slivova Save i Trebišnjice i umjesto njih osnovana Javna ustanova “Vode Srpske” kao i sa Zakonom o posebnim načinima izmirenja poreskog duga.\nOvom uredbom kao novina propisuju se uslovi, način i postupak ostvarivanja prava na odgođeno plaćanje obaveza po osnovu posebnih vodnih naknada, na koji način je izvršeno usklađivanje sa Zakonom o posebnim načinima izmirenja poreskog duga.\nVlada je danas usvojila Informaciju o tvining projektu “Jačanje procesa nacionalnog planiranja u BiH” IPA 2009, te smatra da je projekat prihvatljiv u dijelu koji se odnosi na komponente Strateški okvir i Ekonomske analize i projekcije, ali je za komponentu Sektorski pristup potrebno dodatno usaglašavanje, o čemu će Vladu Republike Srpske informisati Ministarstvo za ekonomske odnose i regionalnu saradnju i Ministarstvo finansija.\nMinistarstvo prosvjete: Nastava u prostorijama Islamske zajednice nije po zakonu


DŽAMIĆ: SRBIJA ČINI SVE ŠTO JE U NJENOJ MOĆI DA ZAŠTITI VISOKE DEČANE, UNESKO ĆUTI\nKosovo online\t četvrtak, 20 avgust 2020 13:19\nBEOGRAD - Nacionalni koordinator za saradnju sa Uneskom Vladimir Džamić izjavio je da država Srbija koristi sve mehanizme, reaguje i obaveštava Unesko o gradnji puta u blizini manastira Visoki Dečani, ali ne dobija bilo kakvu rakciju od te međunarodne institucije.\n"Unesko ćuti. Mi činimo sve što je do nas. Reagovali smo već na prve najave o izgradnji tog puta, još pre ti godine. Redovno obaveštavamo Unesko o svim događajima. Republički zavod je pre mesec dana pisao direktorki Uneska, ministar kulture joj je pisao sedam ili osam pisama. Ali, reakcije Uneska nema", kaže Džamić.\nOn je ukazao da se Unesko, primera radi, nije preterano oglašavao ni povodom pretvaranja Svete Sofije u džamiju, a to je svetska priča, koja je bila na naslovnim stranama svetskih medija.\n"Ono što može država Srbija i što su dozvoljeni mehanizmi, mi to radimo i koristimo. Reagujemo obveštavanjem Uneska, reagujemo kroz redovan godišnji izveštaj, ministar kulture reaguje kad god se nešto dešava, takođe i premijerka. Međutim, Unesko ćuti, nema osude. Mnogo su glasniji drugi - reaguje OEBS, Kancelarija EU na Kosovu, reaguju strani ambasadori u Prištini, ali Unesko nikako da se oglasi", kaže Džamić.\nOn je, međutim, ukazao da se u medijima često pogrešno predstavlja da su neki kulturni spomenici pod zaštitom Uneska.\n"Ništa nije pod zaštitom Uneska. Države potpisnice konvencije štite dobra koja su stavila na listu. Ništa ne štiti Unesko. Lista svetske baštine je mehanizam koji je proizašao iz Konvencije o zaštiti svetske kulturne baštine. Druga je stvar što je specifična situacija, što mi zapravo ne možemo fizički da štitimo te objekte, pa Dečane štiti Kfor, a ove druge manastire i crkve štiti kosovska policija", navodi Džamić.\nTakođe, ukazuje da Kosovo nije članica Uneska, i da je za tu organizaciju Kosovo zapravo teritorija koja pripada Srbiji.\n"Unesko formalno Kosovo vidi kao Republiku Srbiju. Kod njih neko manje, neko više, zna da je to neki nerazjašnjeni status, da su neke zemlje priznale, da neke nisu. Ali znaju i da Kosovo nije članica UN, da nije potpisnica konvencije i faktički, iz vizure Uneska, nadležna je Republika Srbija. To što mi nemamo pravu jurisdikciju, što mi ne možemo tamo da delujemo, to je druga stvar", ukazao je Džamić.\nOn podseća da je Srbija u obavezi da obaveštava Unesko o svim događajima, ali i da u januaru šalje godišnji izvetaj o stanju, s obzirom na to da su u pitanju srednjovekovni spomenici na Kosovu, kojima pripada i manastir Visoki Dečani, a nalaze se na listi svetske baštine, koji su u opasnosti.\n"Svakog januara predajemo izveštaj u kome navodimo taj problem puta i sva dešavanja koja su bila u toj kalendarskoj godini. Kasnije se taj izveštaj pretače u odluku Komiteta, te tako sve ono što mi navedemo da se događalo postaje zvanična odluka Komiteta za svetsku baštnu", naglasio je Džamić.\nDžamić je dodao da već dugo prati situaciju sa izgradnjom puta Dečani-Plav.\n"Pratim tu situaciju već tri godine. Ali, mic po mic, oni taj put prave s jedne strane, prave ga s druge strane. Na kraju će ostati samo da se protera kroz zaštićenu zonu Dečana", zaključuje Džamić.\nPOTPISAN SPORAZUM SARADNJE IZMEĐU DSK I ABK\nsreda, 29 april 2020 15:06\nsreda, 15 april 2020 15:21


Najzanimljiviji hobiji uspešnih ljudi - Big Bang\nApril 17, 2019 Zanimljivosti\nNajzanimljiviji hobiji uspešnih ljudi\nMa koliko posao kojim se bavili bio zahtevan, vrlo je važno da imate vreme koje odvajate za sebe, vreme u kom istinski uživate i koje će vam doneti mir. Način na koji provodimo slobodno vreme u mnogome utiče i na ostale aspekte života, počevši od karijere do porodice. Danas je hobi centar za razvijanje kreativnosti jedan u nizu sjajnih sjajnih načina da podstaknete svoju kreativnost ukoliko vam treba asistencija profesionalnih kreativaca uz koje ćete pronaći svoju pasiju.\nTreba imati na umu da su uspešni ljudi u svetu su davno otkrili da je ključ uspeha imati hobi koji će vas istovremeno raznoditi i opustiti. Nekada je teško pronaći vreme za sebe i to nam može delovati i kao sebičan čin, ali to je daleko od istine. Da biste uvideli koliko zanimljivih hobija ima i u kojoj meri utiču pozitivno na uspešne ličnosti, predstavljamo vam listu onih najzanimljivijih.\nLijam Nison se bavi mušičarenjem\nLijam Nison je jedan od najcenjenijih glumaca Holivuda koji iza sebe ima uloge vredne pomena. Ipak, on za sebe kaže da vrlo često ima potrebu da pobegne iz Holivuda kada ne radi kako bi provodio vreme sa svojom porodicom uživajući u svom sasvim neobičnom hobiju – mušičarenju.\nOn je u jednom intervjuu priznao i da je uzimao časove kako bi postao bolji, a poslednji put je učio o mušičarenju na Novom Zelandu gde se sjajno proveo. Ova neobična grana ribolovostva se smatra jednim od najhumanijih načina hvatanja ribe, a mušičari kažu kažu da je ovo istovremeno umeće, zabava i rekreacija.\nSuosnivač Epl kompanije igra segvej polo\nJedan od osnivača čuvene kompanije Apple, Stiv Voznijak, je strastveni igrač segvej pola. Ovo je neobičan sport koji u svemu podseća na čuveni polo, osim po jednoj stavci – takmičari nisu na konijima. Umesto uz pomoć konja, takmičari se kreću na električnim dvotočkašima, odnosno segvejima. Voznijak ne propušta priliku da priča o svom hobiju, a po njemu je čak i jedan od glavnih turnira ovog sporta poneo naziv Woz Challenge Cup.\nIzvršni direktor Tvitera se bavi pčelarstvom\nIzvršni direktor jedne od najpoznatijih društvenih mreža, Tvitera, se u slobodno vreme bavi pčelarstvom. Dik Kostolo je za časopis Bloomberg otkrio da da je oduševljen načinom na koji košnica funkcioniše. On smatra da je podela rada u košnici fascinantna, a dodao je i da mu veliko uživanje predstavlja vreme provedeno u prirodi gde može u miru da posmatra pčele. Zanimljivo i nesvakidašnje, zar ne?\nMilijarder koji svira ukulele\nVoren Bafet je milijarder koji je svoje bogatstvo stekao radeći kao izvršni direktor u kompaniji Berkshire Hathaway. On je naučio da svira ukulele još dok je bio student u želji da impresionira svoju devojku. Ipak, on se ovim hobijem bavi decenijama unazad i ima običaj da zasvira na zvaničnim okupljanjima kada se akcionari prijatno iznenade njegovim umećem. Osim toga, on je više puta nastupao i u dobrotvorne svrhe i davao časove deci koja su želela da uče više o ovom instrumentu.\nOskarovka voli da štrika\nRičard Brenson uživa u šahu\nVlasnik čuvene kompanije Virgin, je avanturista poznat po preferencijima koje gaji prema ekstremnim sportovima. Ipak, priznao je da mu najviše relaksacije pruža igranje šaha. On je u jednom intervjuu rekao da smatra da je šah najbolja igra na svetu jer kombinuje aspekte mnogih sportova. Takođe, kao prednost je istakao činjenicu da možete da pijete čaj i uživate u simulativnom razgovoru dok ga igrate.\nUkoliko još uvek niste, naš savet je da se prepustite nekom hobiju, koji će vas razmrdati i obojiti život u čitavu paletu najrazličitijih nijansi. Aktivnosti će vam pomoći da između ostalog budete bolja verzija sebe, s obzirom da statistike pokazuju da su oni koji se bave hobijem bolje kolege i da nikada ne odbijaju zadatke. Iskoristite svaki momenat slobodnog vremena na najbolji način i uvidećete koliko to pozitivnih promena unosi u vašu svakodnevicu, a to će uključiti vaše razmišljanje, opuštanje i jačanje sampouzdanja.\nPrevious Post:Detaljan vodič za duže noge\nNext Post:Zašto su Filipini sve popularniji?


Učešće građana u procesu donošenja javnih politika važan element procesa evropskih integracija - Klix.ba\nvijesti Učešće građana u procesu donošenja javnih politika važan element procesa evropskih integracija\nUčešće građana u procesu donošenja javnih politika važan element procesa evropskih integracija\n21.2.2017. u 22:08\nEvropska unija Ministarstvo pravde BiH Marina Bakić e-konsultacije Upitnik Evropske komisije\nBosna i Hercegovina se na temelju očekivanja Evropske komisije (EK) odlučila da na Upitnik, koji smo dobili 9. decembra prošle godine, odgovori do 31. maja 2017. godine, kazali su za Klix.ba iz Direkcije za evropske integracije. U tom smislu mnogo je važna saradnja institucija vlasti s organizacijama civilnog društva i građanima. Funkcionalni dijalog s predstavnicima civilnog društva i učešće građana u procesu donošenja javnih politika važan je element procesa evropskih integracija.\nTokom odgovaranja na pitanja iz Upitnika EK, kao što je navedeno, mnogo je važna komunikacija institucija vlasti s građanima i nevladinim organizacijama, koji trebaju znati da putem e-konsultacija mogu dati odgovore na EU Upitnik.\nNa taj način je zaživio projekt "Izgradnja kapaciteta institucija vlasti pri angažiranju u političkom dijalogu s predstavnicima civilnog društva u BiH" (CBGI) koji ima cilj usredotočiti se na razvoj kapaciteta institucija vlasti u BiH, kao i na osposobljavanje državnih službenika da se aktivno i učinkovito uključe u politički dijalog s predstavnicima civilnog društva u BiH.\nTakođer, projekt na transparentan način pruža uvid u prijedloge pravnih akata i politika te omogućava učešće predstavnika civilnog društva i građana, i to ne samo kroz klasične metode javnih konsultacija, već i kroz jednostavnu, javno dostupnu web platformu e-konsultacije.\nOsnovni cilj aplikacije e-konsultacije je da svim zainteresiranim građanima omogući aktivno učešće u procesu javnih konsultacija prilikom izrade pravnih propisa i drugih akata u institucijama BiH.\nEkspert za informativne kampanje i informiranje javnosti pri CBGI projektu Nermin Podžić za Klix.ba je kazao da se aplikacija e-konsultacije ne odnosi samo na građane već da se u proces kreiranja javnih politika mogu uključivati i sve druge javne institucije, jedinice lokalne samouprave, medijske kuće, sindikati, strukovne i sve druge nevladine udruge.\n"Trenutno smo fokusirani na omogućavanje uključivanja zainteresirane javnosti za javne politike koje definiraju u institucijama BiH, ali smo otvoreni da čitav sistem e-konsultacija proširimo i na nivo entiteta. CBGI projekt je veoma važan, jer se njegovom implementacijom uspostavljaju strateški okvir i institucionalni mehanizmi koji omogućavaju aktivniji angažman građana BiH u kreiranju javnih politika. Angažman bh. građana, odnosno njihovo učešće u oblikovanju javnih politika i njihova provedba povećava kvalitet javnih politika i ojačava državnu odgovornost", kazao nam je Podžić.\nPredstavljanje aplikacije e-konsultacije (Foto: Davorin Sekulić/Klix.ba)\nIstiče kako su usvojene izmjene u Pravilima o konsultacijama u institucijama BiH, gdje je, kao minimalan standard javnih konsultacija, uvedena mogućnost online konsultacija, a koje zapravo predstavljaju najjeftiniji i najtransparentniji način da svaki građanin koji ima internet pristup učestvuje u procesu konsultacija pri donošenju pravnih dokumenata.\nIzuzetna saradnja se također ostvaruje s institucijama Brčko distrikta, gdje uz implementaciju ovog projekta službenici izgrađuju svoje kapacitete za uključivanje zainteresirane javnosti u proces kreiranja javnih politika, ali isto tako i u njihovu provedbu.\nAplikacija e-konsultacije se ne može koristiti u institucijama FBiH i RS-a\nZa institucije u Republici Srpskoj i Federaciji BiH aplikacija e-konsultacije ne može se koristiti, jer se nijedna institucija nije priključila projektu. Podžić nam kaže da je CBGI tim spreman pružiti maksimalnu tehničku podršku institucijama FBiH i RS-a u cilju definiranja politike prema civilnom društvu koje djeluje na području dva entiteta, kao i unapređenja institucionalnih mehanizama saradnje s civilnim društvom, uključujući i realizaciju instrumenta za online konsultacije (e-konsultacije) samo za potrebe institucija dva entiteta.\nNaš sagovornik ističe da je važno osigurati dostupnost informacija svim građanima i transparentnost rada institucija i vlasti u našoj zemlji, jer web aplikacija e-konsultacije u procesu kreiranja javnih politika, kao i e-konsultacije u procesu programiranja i provedbe Instrumenta za pretpristupnu pomoć IPA II, omogućavaju pouzdan komunikacijski kanal za učešće građana u kreiranju javnih politika.\n"Ideje, sugestije i dodatne informacije prikupljene na ovaj način bit će korištene za unapređenje javnih politika koje su u nadležnosti institucija BiH. Na taj način se građanima omogućava korištenje modernog internet alata kojim na jednostavan način mogu podijeliti svoje mišljenje o prijedlozima pravnih propisa koji se usvajaju u državnim institucijama", pojasnio je Nermin Podžić.\nCilj aplikacije olakšati administrativni i tehnički rad službenika\nPočetak unapređenja online konsultacija seže u 2014. godinu, kada su usvojene određene izmjene u Pravilniku o konsultacijama pri Vijeću ministara BiH, čiji je tadašnji saziv dozvolilo da se izvrše izmjene koje su u tom trenutku bile otprilike 30 posto teksta tadašnjeg pravilnika o konsultacijama.\nCilj aplikacije e-konsultacije je olakšati administrativni i tehnički rad službenika. Ona je u skladu s Članom 6. sadašnjeg Pravilnika o konsultacijama koji jasno kaže da svaka institucija treba kreirati i održavati spisak zainteresiranih pojedinaca i nevladinih udruženja koja su zainteresirana za saradnju s relevantnim institucijama u procesu donošenja pravnih akata. Ova aplikacija omogućava da se to radi automatski.\nPrije tri godine je Ministarstvo pravde BiH pokrenulo inicijativu da se e-konsultacije uvedu kao minimalni standard javnih konsultacija. U drugoj polovini 2014. godine Vijeće ministara BiH je u određenoj mjeri izmijenilo pravila o javnim konsultacijama, jer nije postojala atmosfera da se donesu sasvim nova pravila o javnim konsultacijama.\nKroz ove minimalne dopune uvedene su online konsultacije kao minimalni standard za javne konsultacije. To je bila i osnova da se napravi jedna aplikacija koja bi trebala pomoći institucijama koje imaju zakonodavne aktivnosti, koje predlažu određene zakone, pravilnike, strategije itd. da online provedu javne konsultacije.\nMarina Bakić, Ministarstvo pravde BiH\nMarina Bakić iz Ureda za informiranje državnog Ministarstva pravde za naš portal je kazala da je BiH građanima omogućila da putem interneta učestvuju u kreiranju zakona i drugih pravnih propisa i akata koji se usvajaju na državnom nivou.\n"Putem web aplikacije e-konsultacije svi građani mogu, ne samo saznati koji su pravni propisi trenutno u izradi, nego i aktivno učestvovati u kreiranju njihovog konačnog sadržaja - prijedlozima ili komentarima. Ministarstvo pravde BiH u prethodnim godinama je uložilo znatne napore kako bi unaprijedilo sistem transparentnosti, saradnje i otvorenosti prema građanima i organizacijama civilnog društva. Kruna tih napora je i ova aplikacija. Smatramo da svaki zakonski i podzakonski akt koji pripremaju i usvajaju institucije BiH, odnosno svaka javna politika, pripadaju svim građanima, te da je uspjeh činjenica da je aplikacija dostupna svima koji žele učestvovati u kreriranju njima važnih propisa", kazala je Bakić.\nGrađani i državni organi dobro prihvatili aplikaciju e-konsultacije\nNapominje da je Ministarstvo pravde BiH građanima u ruke dalo alat kojim mogu utjecati na sadržaj i kvalitet propisa, a od njihove zainteresiranosti zavisi rast i razvoj ovog vida javnih konsultacija.\nOd službenog pokretanja aplikacije, tačnije od aprila 2016. godine, za učešće u e-konsultacijama registriralo se blizu 550 korisnika, za 25 državnih institucija. Iz dana u dan raste broj registriranih korisnika, a osim pojedinaca u proces kosultacija uključuju se predstavnici akademske zajednice, privatnog sektora, organizacija civilnog društva i tako dalje.\n"Važno je da su građani i državni organi dobro prihvatili aplikaciju e-konsultacije kao mehanizam za podizanje nivoa transparentnosti državnih institucija i uključivanje građana u proces donošenja odluka. Institucije, svaka iz svoje nadležnosti, objavljuju pravne propise koji su u proceduri. Građani imaju dovoljno vremena da ih pročitaju, a potom i komentiraju, na osnovu svog znanja i mogućnosti i tako doprinesu jačanju državne uprave", kazala je Bakić.\nIz Ministarstva pravde BiH za naš portal su također pojasnili da je učešće organizacija civilnog društva u procesima izrade javnih politika de facto dio političkih uslova za članstvo u EU, što se, kako su naveli, potvrđuje kako u Strategiji proširenja EU za 2016. tako i u Izvještaju o napretku BiH za 2016. godinu.\nOvome dodajmo i to da su svi rokovi za dostavljanje odgovora iz Upitnika EK okvirni, a ne konačni. Do kraja januara u informacioni sistem za podršku pripremi odgovora je unesen najveći dio doprinosa nadležnih institucija sa svih nivoa vlasti, od kantonalnog do državnog, uključujući i Brčko ditrikt BiH.\nIz Direkcije za evropske integracije kazali su nam da institucije dostavljaju doprinose iz svoje nadležnosti kao materijal iz kojeg će nastati cjeloviti odgovori BiH na Upitnik. Doprinos institucija s bilo kojeg nivoa vlasti za pripremu odgovora na određeno pitanje ne treba poistovjećivati sa sveobuhvatnim odgovorom BiH na to pitanje. Odgovori BiH će biti formulirani na temelju odgovora i informacija svih nadležnih institucija, ovisno o konkretnom pitanju.\n23.02.2020. u 14:20\nPlenković se bori da Hrvatska od EU dobije po 500 eura za svaku iseljenu osobu\n22.02.2020. u 19:27\n21.02.2020. u 17:15\nŽivoti su u pitanju 40\nKoliko smo (ne)spremno dočekali koronavirus? Država BiH i institucije na ozbiljnom su ispitu\n3h 34min 127\nTjeskoba zahvatila grad 1\nMilano sablasno prazan zbog koronavirusa\n3h 44min 16\nEpidemija se širi 137\nKoronavirus odnio već 11 života u Italiji, broj zaraženih porastao na 322\nSumnje otklonjene 29\n4h 25min 32\nUpozorenje stručnjaka 17\nKako je Bosna i Hercegovina postala pogodno tlo za djelovanje tinejdžerskih bandi\n4h 25min 73\nNestale bebe i njihovi roditelji: „Naša deca nemaju cenu"\nSuđenje Harviju Vajnstinu: Skandal zbog kog je Holivud izgovorio #MeToo\nKorona virus: Potvrđeni prvi slučajevi u Hrvatskoj i Austriji


MAN predstavlja električni kombi baziran na modelu Crafter - AutoExclusive - Auto vesti, Novi, Luksuzni, Polovni automobili...\nMAN predstavlja električni kombi baziran na modelu Crafter\nKompanija MAN kreira kamione, autobuse i kombije...\nOna takođe stvara dizel motore, ali i komercijalna vozila u koja ove mašine idu. Njen poslednji proizvod, doduše, nema nikakve veze sa dizel monstrumima, već predstavlja potpuno električno vozilo.\nNazvan MAN eTGE, ovaj kombi baziran je na Volkswagen Crafter modelu i deli slične specifikacije sa nedavno lansiranom e-Crafter linijom. Pored kompanije Scania, MAN je smešten pod kišobran VW grupacije, kao deo Truck & Bus divizije.\nKombi u punoj veličini, poseduje električni motor matiran na 134 ks i 290 Nm obrtnog momenta. Ovo možda nije previše mišićne mase, ali je eTGE dizajniran isključivo sa gradskom upotrebom na umu, tako da svakako ima prođu. Pored toga što je kreiran u zemlji opremljenom mrežom autoputeva bez ograničenja brzine, eTGE razvija svega 90 km/h.\nNovi MAN model može biti napunjen do 80% za samo 45 minuta na stanici za punjenje snage 40 kW ili do punog kapaciteta ispod pet ipo sati. Kada je priključen na regularnih 220 volti, ovaj kombi zahteva devet sati za popunjavanje punog kapaciteta. Međutim, svako ko se na pravi način brine o baterijama, MAN tvrdi da one mogu izgubiti samo 15% svog kapaciteta nakon 10 godina upotrebe i 2.000 ciklusa punjenja.\nBaterija je smeštena individualno u zamenjivim modulima od šest i dvanaest ćelija ispod poda, što rezultira nešto višim tovarnim prostorom u poređenju sa varijantom opremljenim motorima sa prednje strane, ali identičan kao i dizel verzija sa zadnjom vučom.\nPrvi primerci biće isporučeni sa standardnim međuosovinskim rastojanjem i višim krovom po ceni od 69.000 evra. Trenutno, kompanija MAN inicijalno lansira svoje modele u centralnim gradskim sredinama Nemačke, Austrije, Belgije, Francuske, Norveške i Holandije. Ovaj model takmičiće se sa linijama kao što su Mercedes eSprinter, Iveco Daily Electric i Renault Master ZE, u opštem metežu veoma konkurentnog opsega kombija pune veličine.


Kragujevac postao turističko mesto druge kategorije\nBack TURIZAM TURISTIČKE ORGANIZACIJE Kragujevac postao turističko mesto druge kategorije\nsreda, 26 decembar 2018 09:03\nGrad Kragujevac je, posle višegodišnjeg zalaganja Gradske turističke organizacije „Kragujevac“, uz veliku pomoć Lokalne samouprave, konačno stekao status Turističkog mesta druge kategorije. Da bi ovaj napredak svima bio jasniji, potrebno je znati da je Kragujevac do ove promene imao status četvrte grupe , kojoj pripadaju i nekategorisana mesta.\nRešenjem Ministarstva trgovine turizma i telekomunikacija, od 7. decembra, na osnovu člana 26. stav 4. Zakona o turizmu, po zahtevu GTO „Kragujevac“, državni sekretar dr Miroslav Knežević, utvrdio je da Kragujevac ispunjava uslove za turističko mesto druge kategorije. Rešenjem su obuhvaćena sva gradska i prigradska naselja, kao i delovi katastarskih opština Jovanovac, Opornica, Poskurice, Divostin i Dragobraća.\nMinistarstvu se obratila i Gradska uprava grada, na osnovu čega je obrazovana komisija za kategorizaciju, koja je razmatrala zahtev i izvršila procenu raspoloživih, prikupljenih podataka obima turističkog prometa (kvantitativni kriterijumi), kao i stepena izgrađenosti komunalne, saobraćajne i turističke infrastrukture i suprastrukture (kvalitativni kriterijumi). Na osnovu raspoloživih činjenica u skladu sa članom 13. Pravilnika, utvrdila je da grad Kragujevac ispunjava uslove za turističko mesto druge kategorije i u skladu sa navedenim zaključcima donela ovo rešenje na tri godine.\nStatus turističkog mesta prve kategorije za sada ima Beograd, Novi Sad, Niš, Vrnjačka Banja i Zlatibor, drugoj kategoriji pripadaju Aranđelovac, Vršac, Kruševac i Kragujevac, trećoj kategoriji pripadaju Sombor, Ada, Kanjiža i četvrtoj Kučevo. Ostala mesta još uvek prikupljaju podatke i njihove lokalne samouprave tek treba da uđu u proces legalizacije.\nVisina boravišne takse zavisi od Turističke kategorije, pa je ovim rešenjem Kragujevac stekao pravo da poveća iznos boravišne takse. Iznosi BT po turističkoj kategoriji iznosi:\nza prvu kategoriju od 160 do 100 RSD; za drugu kategoriju od 140 do 80 RSD; za treću kategoriju od 120 do 70 RSD i za četvrtu kategoriju i nekategorisane objekte od 110 do 60 RSD.\nOvaj napredak Grada na turističkoj lestvici predstavlja i mogućnost za brže i efikasnije povećanje budžeta, od iznosa boravišnih taksi.